qundao/data-zh-poetry huggingface dataset:
送李浩复永宁
作者：王恭
朝代：明

对酒击长剑，男儿重横门。行骑紫缰马，笑结曼胡缨。常思肝胆沥，竟未嫖姚识。时来激忠愤，身与鸿毛掷。尔今年少才堪数，远逐旌麾在行伍。幕下还教重阿朦，军中已见留孙楚。七闽自是古秦封，今日温陵镇尚雄。时平瘴海无边警，天尽琉球见远峰。往来射猎寒沙碛，住久翻忘异乡陌。紫荚花深骑影迷，刺桐叶暗炊烟积。昨日单车奉檄归，过门应得访庭闱。暂随旅雁云边落，又逐征帆海上飞。燕然北去南交趾，石刻铜标今尚尔。为报边头将士知，丹青好在云台里。
送林七洙省亲之休宁
作者：王恭
朝代：明

无诸城头春雪飞，臈酒未醉缝春衣。独怜游子江东去，正值关河雁北归。江东远树徽州出，羡尔王浑得官日。白首虽寒博士毡，多才已判文衡笔。前年买棹问平安，南浦东江正采兰。新安到后枇杷熟，闽徼归时络纬寒。还家三径秋声早，故垄松楸不堪扫。有泪空悲二弟殇，多情更忆双亲老。兹别蹉跎几度霜，频将飞梦绕高堂。沙头见月长回首，天畔怀儿更断肠。儿今亦是儒林秀，寺簿云孙少卿后。玉堂文献故家声，鱼佩金龟虎头绶。鲤也青年曾过庭，诵诗三百未成名。担簦别墅稀同调，记室王门得从兄。青骊又指宁家处，不比王阳去时路。山城小店越人烟，夜火残钟楚关树。千里迢迢候起居，家人日夕念双鱼。到时早觅新安使，兼寄皆山樵者书。
送林九博士秩满之天官
作者：王恭
朝代：明

我闻昔时伸蒙子，乃在筹峰白云里。一朝高议动金门，千载香名照青史。君是伸蒙几叶孙，世泽流传今尚存。宁将词赋客梁苑，肯随剑里趋平原。重林书舍何潇洒，花屿南头董峰下。巷曲能回长者车，门前每系青骢马。未年三十教黉宫，官舍潇然多好容。坐上谈经若流水，众中答问如撞钟。今年官满朝京国，残叶秋风逗行客。浙水寒山鸟外青，吴门曙月烟中白。九月秣陵鸿雁飞，霜花扑人初著衣。日晚行过石渠署，天明入觐黄金扉。蓬莱参差五云遍，钟阜苍苍压淮甸。凤阙韶音袅袅闻，龙池柳色深深见。此去应怀明主恩，石田茅舍不须言。男儿亦在功名早，何必栖栖恋故园。城隅别酒同倾写，愧我萧条孟诸野。相送寒江万古心，他年来问山中者。
送林叔仁计阶之京
作者：王恭
朝代：明

泮林官满欲趋朝，况值金门早见招。粤国青山江上别，秦淮秋水雁边遥。砧催帝苑霜初落，马度官城叶渐飘。若得浮丘书信便，为言衰老尚渔樵。
送林大归
作者：王恭
朝代：明

岁晏山空落叶深，临岐那忍重分衿。扁舟不载同归梦，片月空悬远别心。去住谁为悲客路，东西总是失家林。为予归去逢知己，但道平安是好音。
送林山人入城
作者：王恭
朝代：明

林栖无外事，访旧入东城。渐失闻猿处，多逢结驷行。古榕藏驿舍，残柳拂军营。薄暮遥钟起，纷纷薜荔情。
送林彦宾之淮上省兄
作者：王恭
朝代：明

斗酒何须惜路岐，此行偏感鹡鸰诗。青山野店淮南暮，孤棹微钟雪后时。猿断晓关惊落叶，鸿飞沧海忆连枝。十年官冷英山下，几度看云怅别离。
送林彦宾重庐州省兄
作者：王恭
朝代：明

斗酒不忍别，空歌叹离群。梦随楚天鸟，心逐淮山云。九月梨花红，千门响砧杵。朝拂车上霜，暮投月中墅。一别连枝几断魂，秋风又念鹡鸰原。此行莫作分飞雁，看尔双双归故园。
送林彦时谢得圭之建上
作者：王恭
朝代：明

才子溪行秋兴深，仙舟同汎复同心。也知王粲偏能赋，谁识稽康更解琴。驿馆夜残明候火，市楼霜晓度寒砧。遥怜别后阳春调，客里何人为赏音。
送林彦衡子婿游汉赴嘉禾吉期
作者：王恭
朝代：明

蜀葵初黄柳飞雪，棹歌声里行人别。别思空随海上波，客心已醉吴中月。嘉禾山水盛繁华，才子今游若到家。金屏射中双栖鸟，红烛争开并蒂花。问君今年二十几，大颡疏眉有如此。少君不愧鲍家郎，乐广应期卫公子。冰玉相亲情更多，泮林官况近如何。为言白首甘藜藿，岂望青云到薜萝。
送林思礼岁贡成均
作者：王恭
朝代：明

十年漂泊故人稀，岁晏逢君又远违。候馆莫鸿惊别梦，粤河残雪照行衣。潮生楚岸风帆夕，树绕淮山驿路微。此度桥门应早达，莫忘书札问林扉。
送林思隐之金陵
作者：王恭
朝代：明

布衣何事欲朝天，螺渚霜空见发船。闽树晓关分楚泽，越城寒火接吴烟。白门酒熟谁同醉，华馆灯孤笑独眠。阙下名公多旧识，莫令归兴后春前。
送林汉孟游温陵
作者：王恭
朝代：明

月出螺渚寒，扁舟水容夕。独树起鸣猿，遥山带行客。清源钟磬音，金粟烟萝碧。高唱人莫酬，探幽向禅寂。
送林洙之徽州省亲
作者：王恭
朝代：明

去年沙头柳堪折，与尔严君惜离别。今岁沙头复送君，柳条拂面花如雪。新安今去问平安，莫叹严君尚冷官。胡瑗由来布衣士，郑虔不厌坐毡寒。看君亦是奇男子，白面疏眉有如此。怀里琅玕人未知，手中结绿谁堪比。别后秋风归未归，他乡应复念慈闱。经过莫上滕王阁，辛苦须缝莱子衣。
送沧洲出邑偶赋
作者：王恭
朝代：明

白发卧沧洲，翻然忆旧游。醉寻陶令酒，吟倚谢公楼。砧杵千门夕，梨棠一县秋。去逢高慢士，应是久淹留。
送浮丘郑先辈被命重赴京师
作者：王恭
朝代：明

丹阳京口暝烟收，几度劳歌送客游。吴岳晓连秋雨碧，御河寒带雁声流。衣冠召对金门里，文翰周旋玉案头。闻道汉庭深顾问，承平不遣贾生忧。
送王借之永嘉训迪
作者：王恭
朝代：明

谷口离歌动行箧，马首西风卷残叶。芹水今看释菜严，棘闱旧睹穿杨捷。东嘉形胜古名州，雁荡峰回浙水秋。驿馆莫投菰米饭，山城寒过木绵裘。广文官舍江天里，官暇弹弦聊隐几。抱膝休歌梁父吟，传经且授毛苌义。权门要路四时春，念尔官卑禄更贫。闻道此乡多大布，不须遥寄到樵人。
送王董教归沔阳
作者：王恭
朝代：明

祖道黄花白露寒，江亭浇酒怅离颜。脊令共向沙头别，鸿雁分飞雨外还。梦渚云开三峡水，汉阳帆带五华山。泮林此后应相忆，莫道王音滞楚关。
送画史林虚白归屿南
作者：王恭
朝代：明

佳君本是林泉客，花屿闲居乐虚白。几年画里识君心，此日尊前见颜色。兴来为写辋川图，烟光潭影相模糊。不羡南宫称小米，更从物外惊方壶。看君精艺有如此，何乃郁郁栖穷途。悠悠世事东流水，欲向何门曳珠履。梁苑歌钟久不闻，信陵宾客徒为尔。白云望望频回首，说道家林别来久。斗酒临岐且尽欢，殷勤更问重来不。
送粮长林思器赴召京师
作者：王恭
朝代：明

王贡曾稽夏禹篇，汉庭输饷独推贤。遐方已献编民数，大姓应操赋粟权。千里山河趋魏阙，一帆秋水入吴天。枫墀若听纶音后，归兴西风白雁前。酒尽沙头白玉瓶，海云关树远行经。孤舟落叶丹阳渡，残笛秋风白下亭。三楚人烟天外小，六朝山色雁边青。怜君此去应观国，行听韶音到广庭。
送粮长林思器赴召京师·其一
作者：王恭
朝代：明

王贡曾稽夏禹篇，汉庭输饷独推贤。遐方已献编民数，大姓应操赋粟权。千里山河趋魏阙，一帆秋水入吴天。枫墀若听纶音后，归兴西风白雁前。
送粮长林思器赴召京师·其二
作者：王恭
朝代：明

酒尽沙头白玉瓶，海云关树远行经。孤舟落叶丹阳渡，残笛秋风白下亭。三楚人烟天外小，六朝山色雁边青。怜君此去应观国，行听韶音到广庭。
送老兵还乡
作者：王恭
朝代：明

曾逐嫖姚出汉关，故乡宁负老来还。到家莫恨无金印，数亩山田梦亦閒。百战沙场一剑知，龙钟双袖发垂丝。扁舟且逐还家兴，莫向燕然羡勒碑。
送老兵还乡
作者：王恭
朝代：明

解剑辞边将，萧条白发新。无家也归去，胜作异乡尘。
送老兵还乡·其一
作者：王恭
朝代：明

曾逐嫖姚出汉关，故乡宁负老来还。到家莫恨无金印，数亩山田梦亦閒。
送老兵还乡·其二
作者：王恭
朝代：明

百战沙场一剑知，龙钟双袖发垂丝。扁舟且逐还家兴，莫向燕然羡勒碑。
送蒋节庵鍊师还建上
作者：王恭
朝代：明

十年江海慕清芬，何事逢君又别君。花屿到来应几日，茆山归去独寻云。清溪碧水琴边落，黄叶秋声鹤上闻。自愧萍踪无住著，欲将飞佩息尘纷。
送衲子游方
作者：王恭
朝代：明

乞食向人烟，心閒处处禅。浮杯江上月，浣衲涧中泉。蜀道峨眉远，庐山瀑布悬。孤云自飞去，谁得扣玄玄。
送袖子西游
作者：王恭
朝代：明

游方参佛祖，一锡别东林。世路蛾眉外，人烟剑阁深。风霜移戒臈，水月印禅心。早晚离言说，还山思梵音。
送越山隐士
作者：王恭
朝代：明

怜君久住在空山，寂寂岩扉昼不关。落木寒泉青嶂里，素琴孤鹤白云间。五陵年少何曾到，三径秋来秪独閒。欲问尘中何事业，青云能有几人还。
送造士卢纪京贡
作者：王恭
朝代：明

官柳拂行尘，孤城带远人。海天残雪夜，京树入怀春。白发相知少，青山独梦频。斯文应未泯，行矣莫羞贫。
送道士赴阙试经
作者：王恭
朝代：明

仙游何必怅离心，楚水吴山鹤上吟。更想清晨诵经处，蓬莱宫殿五云深。
送道士还山中
作者：王恭
朝代：明

仙台飞鸟外，灌木隐琳宫。归路多瑶草，还山尽锦峰。浴舟临野水，飞佩入寒松。愧我红尘里，空怜绝世踪。
送邑令秩满之天官
作者：王恭
朝代：明

天南望帝畿，迢递入铨闱。作县三年别，趋朝几日归。楚江帆漠漠，淮岸马騑騑。想是龙池上，香名是尔稀。
送邑造士李良岁贡之京
作者：王恭
朝代：明

木落霜寒断雁鸣，六平峰下送君行。孤帆杳杳辞亲舍，匹马翩翩入帝京。禁邸疏钟朝佩影，桥门孤烛夜书声。遥怜得桂青霄上，应愧山中独隐名。
送邑造士萧戴贡胄监兼似国子博士林志仁
作者：王恭
朝代：明

西上青云引兴浓，泮林才子蹑仙踪。边淮独树千峰雪，极浦寒山半夜钟。璧水到时春雁尽，金门朝退故人逢。风流博士如相问，白首林泉事事慵。
送邑造士贡京师
作者：王恭
朝代：明

朝逢游子拂征鞍，花屿江城解佩环。供帐早莺啼越岸，驿程春树绕淮山。金门烛影趋朝入，璧水书生听漏还。此后桥门应见月，相思人在五云间。
送邑造士贡京师
作者：王恭
朝代：明

柳亸花娇莺复飞，临岐杯酒思依依。沙头解缆辞亲舍，马上看山入帝畿。禁邸曙钟惊别梦，桥门新水映行衣。遥知阙下承恩重，六馆才名似尔稀。
送邑长史
作者：王恭
朝代：明

白面鲁诸生，宁知替画荣。一经谙治体，百里见民情。入幕郎官喜，挥毫案牍清。一贫今似水，处处见香名。
送邻人葬
作者：王恭
朝代：明

卜邻今几年，此别间黄泉。洒泪临长道，招魂若个边。夜台春寂寂，蒿里树芊芊。归路东城晚，谁家思管弦。
送邻子为僧
作者：王恭
朝代：明

朝捐初服制袈裟，暮扫尘踪便出家。钵洗维摩溪上月，心依支遁寺前霞。林端引水时浇枣，雨后烧山学种茶。待得蒲团成烂草，少林枯树也开花。
送郁判官秩满之天官
作者：王恭
朝代：明

东胶冠盖旧称贤，佐郡曾分刺史权。官署到来应似水，礼闱今去独朝天。家临故苑长洲树，钟度寒山半夜船。遥想五云霄汉上，从容又赋帝京篇。
送郑上舍缙省亲之朔州
作者：王恭
朝代：明

解薛受圭组，分符抚黎氓。何意五马荣，翻垂曼胡缨。持法在权贵，皇仁无此情。狂歌夷门道，感激谁为平。驱车出宛洛，悠悠念徂征。恒山郁空翠，晋水空流声。部曲不见让，嫖姚岂知名。下去且勿叹，宁亲向边营。何必儿女别，临岐泪纵横。
送郑克复睢阳军
作者：王恭
朝代：明

空山忽鸣鵙，露白秋草寒。离居感物候，况有行路难。从征睢阳里，饮马黄河水。孤剑二十年，寸心五千里。朅来问乡馆，捧檄仍徵兵，戚戚慈母恋，依依兄弟情。行当辞复去，悠悠念王程。黄云白雁秋萧索，野水西风汴城郭。洛苑初霜赤叶飞，大梁古道黄花落。戎衣此去勿迟迟，莫向清平叹数奇。白头好遂还乡计，姜被重欢綵重戏。
送郑居仁以楷书赴召
作者：王恭
朝代：明

尔家山房多柿叶，架上床头饶古帖。柳骨颜筋手屡摹，王廙钟繇每精猎。兔园挟策几经秋，不见将名干五侯。一瓢只谓山中隐，匹马那堪西上游。河桥酒幔青青草，祖帐离歌满官道。行箧春衣莫畏贫，上将权门与君好。高阁阴阴绕凤池，紫花鸾绫光陆离。擅场点笔须经意，莫比家林醉墨时。
送郑浮丘被诏重赴京师
作者：王恭
朝代：明

关河残叶下，征棹复西游。远火台城迥，微霜禁苑秋。诏书天上出，宣室夜深留。浩荡论经史，时时近冕旒。
送释大冶归省还西塔兰若
作者：王恭
朝代：明

西峰塔影连青汉，天半铃声度飞雁。朝散灵花世界香，夜悬灯火星河烂。此僧年少著袈裟，手持木杖口楞伽。身寄空门如槁木，心将秋水植莲花。两峰宴坐谈空寂，何事家山动遥忆。定里啼乌返哺声，别时春草忘忧色。学道由来不顾乡，道成应复念高堂。衲衣暂借斑斓舞，寿酒唯倾般若汤。清风溪上回轻舸，红叶吹霜向人堕。愿结三生石上期，只恐他生复无我。此别悠悠几日逢，回风暮雨送行踪。孤云野鹤悠悠去，目断金鳌一片峰。
送金鲁仲省亲赴滇南
作者：王恭
朝代：明

汉武祠，碧鸡遣使下滇池。舆图既混一，岂必论华夷。山川遥遥隔中夏，椎髻何曾沐王化。鸟度犹愁中庆春，梦飞不到昆明夜。九月凉秋百草凋，孤臣畸士共魂销。风霜但觉南冠冷，雨露那知北阙遥。子行悠悠赴绝国，心恋严君多感激。八千里外怨暌离，十九年中断消息。念此令人欲奋飞，遂将行箧卷征衣。鹡鸰原上分秋影，谖草堂前叹夕晖。闽关西上连吴越，独树淮山青一抹。野饭朝行云梦钟，棹歌夜渡巴陵月。輶轩几日到云中，万碛千山路不穷。青山好处休停骑，白首营门望阿戎。
送鍊师张铭新归上清
作者：王恭
朝代：明

羽人重周游，踪迹半天下。渡海窥蓬壶，寻云历嵩华。朝登徂徕顶，夕眺琅琊台。盘桓三珠树，酝藉九霞杯。长生大道应无外，婴儿姹女遥相待。金鹅结蕊养神丹，玄牝垂根长脐带。学道何妨暂出山，收琴卖药到人间。五侯七贵希相问，抱得瑶笙鹤上还。还山宴坐璚林久，龙虎峰南一回首。秋风入洞雁蹄霜，忽忆乡山菊花酒。归来宛是辽城鹤，满面犹酣太玄酪。仙歌未了泪纵横，残日潇潇陇树声。谁知云水烟霞性，也动松楸霜露情。寒冬别我无诸郭，遥指仙都在寥廓。横天鹤影佩声微，惟见千山雪花落。
送长乐林彦衡之嘉禾文学
作者：王恭
朝代：明

先生考满家尚贫，十年坐见淮山春。一官今来未得意，匹马东还喜拜亲。君家世业多文献，堂上储书万馀卷。腹中琅玕不自矜，宛西骐骥令人羡。承恩今复教吴中，禄薄官卑道益崇。铜墨相逢皆磬折，衣冠骈立竞趋风。闽天九月秋萧索，寒叶吹霜雁边落。垆头酌酒醉黄花，大堤凉月照金沙。金沙堤上愁为别，一片孤帆度江浙。若遇三衢见故人，为言白发镜中新。
送长乐池二鲸之春官
作者：王恭
朝代：明

京行二千八百里，马上青云帆下水。平时送客使人愁，此度离歌为君喜。自从鼓箧凡几载，踏槐一旦香名大。青袍士子羡英声，白面诸生让先辈。我亦爱君毛骨殊，九苞威凤空群驹。秋闱笔下若流水，鲁史胸中如贯珠。愿君此行无草草，百步穿杨即飞报。西望青云不可攀，来往空歌鹤岑道。
送闽县尹松江张公秩满之天官
作者：王恭
朝代：明

吴苑梨华赤，关闽霜度时。輶轩首京路，蹀躞嘶青骊。郎官旧隐松江口，门前种得先生柳。忽逢明主垂衣裳，肯使遗贤滞陵薮。三年制锦动香名，千丈澄潭照眼清。日与同官俱坐啸，顿令豪吏尽销声。君家文献非常调，健笔雄词世应少。卓茂何妨密县卑，鲁恭岂谓中牟小。凤台西上雪花飞，琴鹤翩翩也自随。云霄相逐夔龙远，留此甘棠去后思。
送闽藩从事吴景从考满赴铨科
作者：王恭
朝代：明

闽藩大府多从事，延陵公子非凡吏。簿书八郡览清名，刀笔千人让初试。南宫今去考功名，迢递河山入帝京。画省堂中拜方伯，丽樵门外别同声。纷纷祖道螺江口，午日蝉声市门柳。丹荔高堆玛瑙盘，玉壶满载葡萄酒。官船击鼓离歌发，一片炎云海波阔。彭蠡惊心楚树秋，白门买笑吴门月。西游毕竟沐恩多，应与群公接佩珂。若对韩休高待诏，道予问讯今如何。
送闽藩从事考满
作者：王恭
朝代：明

西游怅饮气偏豪，多少同声惜户曹。别路断鸿将去棹，乱山残雪送征袍。蓬莱春近莺声早，阿阁云开凤影高。明到五门朝觐后，相思空有梦魂劳。
送陈乐舞省墓归闽复还天京
作者：王恭
朝代：明

宫县声绕凤台春，万舞雍容对玉宸。华表忽惊千岁别，恩波遥借一归人。边淮独树斜连海，故陇寒楸远入闽。莫向尘中成久别，太平天子重明禋。
送陈二林粮长运军储之海城
作者：王恭
朝代：明

搜粟当年曾作尉，富民何事亦封侯。却令大姓专输饷，谁信军储借上筹。千里帆樯粳稻白，百城烟水鼓鼙秋。仍闻部曲多穷卒，此日遥分主将忧。
送陈和中赴召
作者：王恭
朝代：明

河洲发仙舸，明日过镡津。云是金台客，西游谒紫晨。乳酒白玉壶，送行多亲宾。酣歌供帐下，策马长江滨。越水碧到海，楚山青入闽。挥手谢余去，遥遥动车尘。三月金陵道，千花白门春。皇居九天上，簪绂罗群臣。飘飖双凤侣，追随五龙宾。日夕饭琅玕，毋为凡鸟嗔。兹行必特达，飞书报乡人。
送陈孟敷牧潮阳
作者：王恭
朝代：明

别久相逢不问官，握手且尽平生欢。腰间金带懒不系，壁上虎符人自看。醉来借问今何职，皂盖朱幡二千石。郢上行人有去思，潮阳父老遥相忆。作郡休令五马迟，须知明主爱茕婺。行春鳄渚沧波晚，浇酒韩山落木时。槟榔叶暗蛮天雨，吏散公庭鸟啼曙。带印虽云案牍劳，怀人莫忘渔樵似。樵人偏辱使君知，为惜交情在布衣。他日诸郎如问绢，应传清节到林扉。
送陈履中侍大父入京
作者：王恭
朝代：明

君家大父远朝京，念尔辞家侍此行。绿酒红亭西上路，白云乡树故关情。孤帆夜落秦淮水，双阙时闻禁邸莺。莫道重闱今别去，乡人遥待锦衣荣。
送陈平叔归黄山
作者：王恭
朝代：明

沙头宴别酒微醺，客里那堪独送君。蓬鬓相看浑似梦，萍踪无定又离群。黄山草圣谁同调，处士香名世共闻。莫叹蔡邕今已老，仲容年少总能文。
送陈延用任潮州郡幕
作者：王恭
朝代：明

潮阳赞画新恩重，斗酒临岐且共欢。落日亭亭将别棹，垂杨袅袅拂征鞍。蛇山断草峦烟积，鳄渚沧波瘴雨残。案牍清时贫似水，香名应是到朝端。
送陈沧洲游浯水便登方广岩
作者：王恭
朝代：明

闽山西来多法园，溪西一道通仙源。林花贝叶相辉映，道林凿齿皆清言。遥岩二月霜花积，千丈垂萝袅烟碧。水帘风卷半空寒，石室云来万山白。真僧不见宾头卢，片月孤峰色相癯。六时天乐闻钟磬，百尺风潭写画图。仙舟此别饶佳趣，岂学悠悠向平去。林僧定扫壁间苔，山人况有惊人句。
送陈自立游古田
作者：王恭
朝代：明

孤舟何处兴堪携，红树千山野水西。别路鸿声天外小，荒江帆影望中迷。到楼残笛兼秋听，向壁新诗倚醉题。我有相思寄流水，寒潮唯到白沙溪。
送黄山翁还玉融
作者：王恭
朝代：明

十载一相逢，几日沧洲客。祖道又伤离，劳歌复愁积。孤云赴岩阿，独鹤鸣川泽。归去黄山中，希君醉时墨。
逢废冢有感
作者：王恭
朝代：明

败圹崩茔不记时，况逢寒食最凄其。天阴燐火沉荒树，雨积苔花入断碑。尘世谩伤千古事，人生谁是百年期。白杨风里堪惆怅，日暮闻猿但益悲。
逢杨珣感旧
作者：王恭
朝代：明

十年萍梗愧相违，我尚飘零子未归。江国鸿声惊别棹，河桥草色照行衣。他乡共叹生涯薄，往事空怜故旧知。日暮临岐倍惆怅，伯劳东去燕西飞。
逢楚上人
作者：王恭
朝代：明

客有紫霞想，行寻白云峰。自期名仙会，适与高人逢。邂逅展良晤，优游企高踪。丝桐属清响，石林闻霜钟。旬时积阴霭，海色浮空濛。清旦丽初旭，孤帆别匆匆。秋山绿萝月，何日与君同。
遁素轩为张伯和赋
作者：王恭
朝代：明

圭组岂不贵，藜藿岂不饥。达士顺流坎，道在随所宜。回也一瓢饮，禹稷恒忧时。傅岩亦何卑，莘野宁久微。夫子尚名教，遁世不见知。遗身衡门下，守素无外驰。大道且囊括，时来将有为。非徒野鹿性，偃蹇如摽枝。
道人延翠轩
作者：王恭
朝代：明

山水婵娟扫黛屏，清晖迢递到柴扃。云归独树天边小，雪罢孤峰鸟外青。寒藓带花侵卷幔，野泉流叶近閒庭。浮生只解人间事，未得从师种茯苓。
道人延翠轩
作者：王恭
朝代：明

山水婵娟扫黛屏，清晖迢递到柴扃。
云归独树天边小，雪罢孤峰鸟外青。
寒藓带花侵卷幔，野泉流叶近闲庭。
浮生只解人间事，未得从师种茯苓。
道边松
作者：王恭
朝代：明

驿畔长松几百秋，行人到此也生愁。最怜每被官军斫，满地寒胶作泪流。
避暑
作者：王恭
朝代：明

林幽行避暑，藤叶昼阴阴。地僻无行客，山深独抱琴。白云时在屦，流水始知音。寄语尘中者，同来共息心。
邢逸人寒夜见过
作者：王恭
朝代：明

每忆家林结弟兄，别来空感故乡情。天涯白首重相见，客里残觞且共倾。积雪寒江枫尽落，断？孤嶂月偏明。十年沧海多离别，岂必今宵泪满缨。
邢逸人寒夜见过
作者：王恭
朝代：明
体裁：七言律诗

每忆家林结弟兄，别来空感故乡情。天涯白首重相见，客里残觞且共倾。积雪寒江枫尽落，断�孤嶂月偏明。十年沧海多离别，岂必今宵泪满缨。
郑山人幽居
作者：王恭
朝代：明

林虚孤鸟白，花落乳泉香。寂寂垂萝下，图书共一床。
郭干臣五马山房
作者：王恭
朝代：明

昨夜愁声落汉原，长陵金粟尽啼？。谁家风木无穷思，五马山深独闭门。
郭干臣五马山房
作者：王恭
朝代：明
体裁：七言绝句

昨夜愁声落汉原，长陵金粟尽啼�。谁家风木无穷思，五马山深独闭门。
都门即事
作者：王恭
朝代：明

都门閒望处，车马满香尘。禁绕龙池树，钟残凤阙春。衣冠三辅客，剑履五侯宾。唯有扬雄宅，门前草自新。
都门留别
作者：王恭
朝代：明

都门霜叶赤，车马正纷纷。祖帐黄花酒，孤舟日暮云。龙池初月上，长乐曙钟闻。落羽悲纷去，怀君鹓鹭群。
酌陈师贡
作者：王恭
朝代：明

云卧碧溪里，别来凡几春。口中独未言声利，身上何曾染市尘。君家兄弟多逢掖，吐论遥轻二千石。高蹈宁耕数亩田，折腰耻作诸侯客。倾盖逢君惜未深，见君同调复同心。祗今交游重朱绶，何人贵义轻黄金。世人共笑悠悠者，击刺狂歌孟诸野。万事秋空一片云，得钱且醉黄垆下。闻道朝廷礼数优，衣冠阙下尽名流。爱君更欲君先达，顾我沧江空白头。
酒旗
作者：王恭
朝代：明

半幅青帘柳外新，新丰市上几回春。只今绿水红桥路，南北应稀买酒人。
酬关西故人
作者：王恭
朝代：明

故人迹疏情尚尔，新人面好心犹异。当时唯恐结交稀，零落相知竟谁是。昨日方开北海樽，今朝又署翟公门。世情反覆徒为尔，人生贵贱那可论。自从落拓风尘久，岁月蹉跎世看丑。羡君闭门但读书，知君得钱即沽酒。我亦辞君向白云，山中猿鹤可为群。秋来偏是凌霜柏，五粒松脂堪寄君。
酬陈大见寄
作者：王恭
朝代：明

北风海上来，落日草根白。长啸登高丘，远望无诸国。剑水东流霸气寒，台江千树叶声乾。英雄去后遗弓剑，蔓草芳陵那忍看。我家正在平台北，十载迷魂归不得。几度逢人问故林，碧池细柳今萧索。少年任侠无所忧，奋身欲向铜龙楼。长安春物忽相弃，终南灞水空悠悠。青云迢递谁将引，况乃摧残更多病。绿发从教变雪霜，丹心未必随灰烬。陈君倜傥无世情，读书千卷尚逃名。一门兄弟俱才俊，百岁严君更老成。感君意气空流俗，贫贱相看情转熟。客舍迎霜已赠衣，山储累月常分粟。风雨凄凄四月天，孤村芳馆度流年。未投定远佣书笔，羞逐君平卖卜钱。
醉歌行留别张潜
作者：王恭
朝代：明

中夜饮，朱颜酡，郁金美酒金叵罗。扬眉吐气为君醉，相逢不饮当奈何。思君隔长河，会少离别多。剧欢继银烛，婉娈出青娥。江讴越吹空浩荡，郢中白雪扬清歌。春风无情吹桃李，昨日花开今结子。贵贱悠悠何足论，古来万事东流水。邙山之坟半无主，马鬣蓬科动离黍。铜雀歌钟散晚烟，茂林松柏凋寒雨。酒阑莫唱丁都护，空使哀情慨今古。青镜频看发渐稀，黄金一去交难固。少年心事谁共知，结交误结轻薄儿。一朝贫贱忍相弃，岂惜浮沈应有时。楼头杨柳垂青丝，楼上与君伤别离。伤别离，长相思。水流花谢两相失，雨散星离从此时。明朝更越千万山，再歌一曲行路难。行路难，摧心肝。
醉歌谣
作者：王恭
朝代：明

君不见贫士裁衣白苧鲜，暂著翻成惜于锦。相逢正乏杖头钱，脱买黄垆对君饮。胡椒千斛金百斤，谁能长醉瓮头春。但看越人城南松柏里，古坟芜没今坟新。
采桑
作者：王恭
朝代：明

玉腕罗裙陌上桑，南枝袅袅北枝长。殷勤为谢青云客，莫把黄金买路傍。
采莲曲二首
作者：王恭
朝代：明

吴姬日暮隔云歌，玉腕罗裙采芰荷。画桨浮空看不见，娟娟微月照湖波。渡头凉月映罗衣，红藕香深暑气微。忽见郎船过江去，一双鸂？背人飞。
采莲曲二首·其一
作者：王恭
朝代：明

吴姬日暮隔云歌，玉腕罗裙采芰荷。画桨浮空看不见，娟娟微月照湖波。
采莲曲二首·其二
作者：王恭
朝代：明

渡头凉月映罗衣，红藕香深暑气微。忽见郎船过江去，一双鸂？背人飞。
采莲曲二首·其二
作者：王恭
朝代：明
体裁：七言绝句

渡头凉月映罗衣，红藕香深暑气微。忽见郎船过江去，一双鸂�背人飞。
野塘翡翠
作者：王恭
朝代：明

兰苕深处好相依，时向沙塘自在飞。莫畏黄金收翠羽，吴王宫里美人稀。
野寺尼
作者：王恭
朝代：明

情忆闺中悟已深，空门才到更澄心。楞伽读罢禅初定，野鸟林？只共吟。
野寺尼
作者：王恭
朝代：明
体裁：七言绝句

情忆闺中悟已深，空门才到更澄心。楞伽读罢禅初定，野鸟林�只共吟。
野望
作者：王恭
朝代：明

极浦遥山外，荒江瘴海头。夕岚松叶暗，孤屿鸟声幽。塞笛飘寒泪，邻讴起莫愁。连天秋草色，归思日悠悠。
野航风雨
作者：王恭
朝代：明

枫树萧萧野水西，楚天云雨正凄凄。沧江欲暮风犹急，谁泛扁舟更出溪。
野航风雨图
作者：王恭
朝代：明

枫树萧萧野水西，楚天云雨正凄迷。沧江欲暮风潮急，谁汎扁舟更出溪。
野花
作者：王恭
朝代：明

引蔓离披覆绿苔，碧萝深处为谁开。自怜冷落山林下，也向春风笑一回。
金陵客夜
作者：王恭
朝代：明

官槐夹道暮鸦鸣，匹马那堪客帝京。红烛夜窗千里梦，青山明月异乡情。白门寺里霜钟断，金水桥头晓漏清。陌上相逢空借问，几人争识马周名。
金陵送人落第归江南
作者：王恭
朝代：明

凤台寒日莫，千里送君还。别梦愁京雨，乡心絓楚山。落花偏拥棹，归雁独临关。应醉家林月，青云好是閒。
钓台怀古
作者：王恭
朝代：明

新室篡炎祚，中兴复舆图。故人即轩冕，先生独樵渔。一出尽交态，拂袖归桐庐。岂唯黄绮辈，得与巢由俱。我来访遗迹，高台倚荒芜。酾酒酬千古，悲风起天隅。
钓溪
作者：王恭
朝代：明

山下清溪月样湾，狐衣孤坐一丝闲。五陵年少谁家子，白马翩翩自往还。
钱塘徐教谕春萱堂
作者：王恭
朝代：明

陟屺积遥想，望云郁重襟。夫子树丛萱，罗生北堂阴。爱日耀朝景，繁英媚华簪。采掇忧可忘，盼睐情何深。方欣禄就养，亦尔道自任。南陔有遗响，白华多好音。愿言保贞素，永怀慈母心。
钱林一崟负谴赴京师
作者：王恭
朝代：明

泽国噭春雁，风花送离筵。挥觞念行子，驱车发闽川。秉笔事藩府，辞家已三千。何知公冶系，徒使尼父怜。翘首白云冈，含悽鹡鸰篇。回林顾天属，远道同周旋。白璧非不贵，精诚合其天。明当抵京邑，秦台镜高悬。含恩沐春露，发兴归秋田。故里足禾黍，西崖好林泉。选幽拂霞坐，寻云谒金仙。閒来结吟社，暂割寰中缘。
钱舜举羽毛
作者：王恭
朝代：明

娇鸟双飞恋浅红，乐游原上晓嘶骢。别来已少看花伴，空对芳菲落画中。我惜钱郎粉墨奇，莫将花鸟让徐熙。湘帘几度银灯夕，只讶菱歌太液池。
钱舜举羽毛·其一
作者：王恭
朝代：明

娇鸟双飞恋浅红，乐游原上晓嘶骢。别来已少看花伴，空对芳菲落画中。
钱舜举羽毛·其二
作者：王恭
朝代：明

我惜钱郎粉墨奇，莫将花鸟让徐熙。湘帘几度银灯夕，只讶菱歌太液池。
铜雀妓
作者：王恭
朝代：明

朝上铜雀台，夕弄管弦哀。酾酒望陵树，悲风千里回。飞缦絓青汉，舞袖空徘徊。君王不可见，玉座成苍苔。
长乐陈士宜三桂堂
作者：王恭
朝代：明

七闽南宋旧繁华，乔木朱门非几家。新宁甲第开三桂，云是中山有妫裔。拖金跃马绾银章，兄弟蝉联被宠光。绣箧黄绫官诰重，银勾华扁御书香。儒英门对千峰秀，三树蟠根日应厚。密色三时绿覆檐，飞霜九月凉侵牖。阴阴丘木护泉宫，岁岁云孙尚扫松。秋菊春兰时祀别，褒衣博带古人同。故家文献今如此，累叶犹能拾青紫。请君回首赵家陵，大梁落叶秋声里。
长信宫落花
作者：王恭
朝代：明

深宫花谢使人愁，片片随风满御沟。妾命自怜花共薄，君恩那似水东流。
长歌赠别高漫士赴召天京
作者：王恭
朝代：明

故人垂钓沧浪矶，故人雄词天下稀。故人今辞？鹤去，手持白璧登王畿。白驹皎皎离空谷，振鹭飞飞出林木。晨劳睿想叹淩云，夕感宸衷梦操筑。虽云耕种食为天，未许清时隐大贤。薜萝旧结山中赏，符印今看腰下悬。知子过吴会，所遇多同声。为我道离别，相思但钟情。五年顿隔浮丘面，昨日灯前梦中见。八口相随赴辟雍，一官又转陪同辇。鲁筵记室久分簪，前度书来怅远心。几时走马山东去，汶水寒流兖树深。当年共结渔樵伴，星离雨散肠堪断。千里沧波一片云，东飞玄鸟西飞雁。忆昔相逢乐事偏，沧洲堂上酒如泉。题诗醉扫岩泉壁，枕籍山僧膝上眠。此时欢乐应难再，屈指同心几人在。云壑风泉半是愁，碧空片月悬秋海。白头樵子真堪笑，落拓何曾迈常调。握手频为倾盖欢，多情竟作分飞鸟。闽州山水送离觞，荔枝垂花卢橘黄。輶轩欲发逢梅雨，祖道骊驹不堪驻。待子东门供帐时，我乘款段沙头路。
长歌赠别高漫士赴召天京
作者：王恭
朝代：明
体裁：古风

故人垂钓沧浪矶，故人雄词天下稀。故人今辞�鹤去，手持白璧登王畿。白驹皎皎离空谷，振鹭飞飞出林木。晨劳睿想叹淩云，夕感宸衷梦操筑。虽云耕种食为天，未许清时隐大贤。薜萝旧结山中赏，符印今看腰下悬。知子过吴会，所遇多同声。为我道离别，相思但钟情。五年顿隔浮丘面，昨日灯前梦中见。八口相随赴辟雍，一官又转陪同辇。鲁筵记室久分簪，前度书来怅远心。几时走马山东去，汶水寒流兖树深。当年共结渔樵伴，星离雨散肠堪断。千里沧波一片云，东飞玄鸟西飞雁。忆昔相逢乐事偏，沧洲堂上酒如泉。题诗醉扫岩泉壁，枕籍山僧膝上眠。此时欢乐应难再，屈指同心几人在。云壑风泉半是愁，碧空片月悬秋海。白头樵子真堪笑，落拓何曾迈常调。握手频为倾盖欢，多情竟作分飞鸟。闽州山水送离觞，荔枝垂花卢橘黄。輶轩欲发逢梅雨，祖道骊驹不堪驻。待子东门供帐时，我乘款段沙头路。
长歌赠别高漫士赴召天京
作者：王恭
朝代：明
体裁：诗

故人垂钓沧浪矶，故人雄词天下稀。故人今辞𤠔鹤去，手持白璧登王畿。
白驹皎皎离空谷，振鹭飞飞出林木。晨劳睿想叹凌云，夕感宸衷梦操筑。
虽云耕种食为天，未许清时隐大贤。薜萝旧结山中赏，符印今看腰下悬。
知子过吴会，所遇多同声。为我道离别，相思但钟情。
五年顿隔浮丘面，昨日灯前梦中见。八口相随赴辟雍，一官又转陪同辇。
鲁筵记室久分簪，前度书来怅远心。几时走马山东去，汶水寒流兖树深。
当年共结渔樵伴，星离雨散肠堪断。千里沧波一片云，东飞玄鸟西飞雁。
忆昔相逢乐事偏，沧洲堂上酒如泉。题诗醉扫岩泉壁，枕籍山僧膝上眠。
此时欢乐应难再，屈指同心几人在。云壑风泉半是愁，碧空片月悬秋海。
白头樵子真堪笑，落拓何曾迈常调。握手频为倾盖欢，多情竟作分飞鸟。
闽州山水送离觞，荔枝垂花卢橘黄。輶轩欲发逢梅雨，祖道骊驹不堪驻。
待子东门供帐时，我乘款段沙头路。
长相思
作者：王恭
朝代：明

长相思，相思春复秋，秋风扑帘霜入楼。卷帘见月令人愁，鹤关音信长悠悠。络纬夜鸣声断续，梧桐萧飒寒棕绿。秦筝独抱咽繁弦，为君弹作相思曲。相思复相思，思君君不知。愿为鸳与鸯，双飞向天池。岁岁年年无别离，君不来，长相思。
闰九日赋
作者：王恭
朝代：明

昨日龙山把酒杯，今朝还上最高台。西风不待重吹帽，黄菊何因缓缓开。
闲居写兴
作者：王恭
朝代：明

幽栖青嶂下，尘事少相侵。亦有渔樵乐，而无缨冕心。竹闲书幌净，花汎墨池深。醉卧云萝下，机忘鸟自吟。
闲居喜故人见过
作者：王恭
朝代：明

幽独空林下，荒斋喜见君。扫苔聊共坐，剪韭更论文。华发扫青镜，浮名寄白云。绨袍如有意，慎勿又离群。寂寞卧空斋，闲扉闭绿苔。一帘幽梦断，千里故人来。野竹迷连骑，空花送酒杯。又愁分手去，心事向谁裁。
闲居喜故人见过·其一
作者：王恭
朝代：明

幽独空林下，荒斋喜见君。扫苔聊共坐，剪韭更论文。华发扫青镜，浮名寄白云。绨袍如有意，慎勿又离群。
闲居喜故人见过·其二
作者：王恭
朝代：明

寂寞卧空斋，闲扉闭绿苔。一帘幽梦断，千里故人来。野竹迷连骑，空花送酒杯。又愁分手去，心事向谁裁。
闺中曲
作者：王恭
朝代：明

妾家官道广陵堤，甲第朱门随柳低。岂期夫婿重游侠，走马探丸仍斗鸡。朝欢田窦青油幕，暮醉金张白接䍦。去年驱车洛阳北，今年结客太行西。不逢何处寄西雁，空数行人归马蹄。帘前春色寒凄凄，钩辀飞鸟妾亦啼。机中云锦看成泪，门外飞花踏作泥。愁时把镜空自悲，消减容华谁得知。东邻少年不相别，嫁来原自娼家儿。
闻刘一敦擢监察御史
作者：王恭
朝代：明

几年游璧水，一旦候金扉。敕赐骑骢马，人看著锦衣。天连枫陛晓，霜借柏台威。此际如相忆，毋令尺素稀。
闻友人尉吴门
作者：王恭
朝代：明

泮林才子闽州彦，抱得麟经过淮甸。自从典教入王门，几度春风候玉辇。今年作县下吴门，吴门烟月倍离魂。岂知梅福为仙尉，莫学陶潜纵酒樽。吴门忆昔扁舟度，正是故人任官处。丹枫江上碧天秋，疏钟声外寒山暮。嗟予浪迹西复东，年年道上随飞蓬。献赋无因谒明主，弹冠自笑空龙钟。长洲苑外多佳致，山水闲时日应至。宦游莫比在长沙，圣主恩深汉文帝。
闻士仁兄擢广东邑令
作者：王恭
朝代：明

佐县吴江独冶繁，曳裙无复在王门。风霜不改平生节，雨露还沾此日恩。马首未应趋岭徼，鹊声先尔到家园。白沙堤上如休骑，须与连枝倒玉樽。
闻子规
作者：王恭
朝代：明

枝上声声怨落晖，居人闻此也沾衣。啼时莫近湘山路，更有长沙客未归。
闻渔笛
作者：王恭
朝代：明

渔人将楚竹，吹向月明中。莫奏凉州曲，金河有断鸿。
闻王介轩偕诸公登伸蒙岩作
作者：王恭
朝代：明

骂巢人去青山在，白石岩扉薜荔阴。绝涧未霜残叶烂，半林微照断云深。萧条香界无僧迹，寂历寒花见客心。遥想罢官多乐事，风流时有谢公吟。
闻笛歌送人之塞上
作者：王恭
朝代：明

横笛对离亭，扁舟越江口。月下何人最断肠，天涯怨别吹《杨柳》。《杨柳》繁音愁复愁，梧桐萧瑟江枫秋。长林半夜叶皆脱，积水三江云不流。长夜漫漫听未了，变羽回宫犹袅袅。越海天边鸟不飞，闽关月暗猿声小。须臾一曲更凄清，零落梅花满楚城。楚城迢迢接沙碛，边客闻之泪俱滴。黄埃积雪暗长关，绝域穷荒草根白。此夜愁心独对君，明朝怅别又离群。单于城上吹羌管，知尔相思不忍闻。
闽江别意赠丘孟政服阕之天官
作者：王恭
朝代：明

锦袍纱帽去飘飘，风木声中思转遥。春树暮云愁对酒，绿波芳草暂停挠。白门月曙闻孤笛，杨子江寒见落潮。此度宦游须补报，未应空荷圣明朝。
闽江别意送陈伯武服阕之天官
作者：王恭
朝代：明

无诸故国柳条新，折柳空江怅远人。残雨绿芜分别路，断云归雁送行尘。孤舟荡漾家林梦，双阙依稀帝里春。遥想仲容终宦达，定应风木更悲辛。
阜阳陈全果之将赴春卿远来索别遂作长句兼简郑林三二先辈
作者：王恭
朝代：明

新宁造士谁最奇，阜阳说诗多解颐。散帙长歌小山桂，垂帷或梦金明枝。凉秋别我游乡试，寸晷风檐初得意。垂棘悬黎又远投，淡墨毡书拟高第。腊雪飞花满路岐，送君南浦亦凄其。古来离别生亲爱，若问傍人那得知。仙舟几宿经吴楚，水绿蘋香酒如乳。扬子空江晓上潮，白门远树春含雨。冠佩纷纷集凤台，千人角斗骋雄才。宫花拂帽琼林醉，银烛朝天紫禁回。君家大阮春坊客，宗弟金门早通籍。退食应悬霄汉心，趋朝好献天人策。一别云泥怅望深，看君此去得联簪。倘逢梅雪凭相问，若得浮丘道远心。
阜阳陈果之爱日堂
作者：王恭
朝代：明

慈竹隐疏幔，慈乌巢近林。春阳发众汇，寸草齐倾心。懿彼堂上人，辛勤嗣徽音。至恩谅莫酬，廓然天地深。以兹常爱日，承颜竞分阴。常虑日苦短，徂年易骎骎。皇天锡难老，菽水当在今。何必太行颠，望云伫层琴。客游阜阳墅，闻风感微忱。谁持大手笔，以著贤母箴。南陔久不作，为君起讴吟。
陆推府望露思亲卷
作者：王恭
朝代：明

陆侯东胶士，家林西楚乡。别来念亲舍，目极孤云翔。孤云飘飘洞庭渚，梦飞不到三湘浦。天门西望数峰遥，澧水东流寸心苦。昨日承恩别紫宸，闽州父老候车尘。争看壁水环林秀，来佐朱幡皂盖臣。莫言束带恒推府，韩琦赵抃多殊遇。三尺探知犴狱情，一帘隔断苞苴路。朝朝讯谳不辞烦，名宦由来古所言。若待锦衣归省日，夫人含笑问平反。
陈大家题董羽神变图
作者：王恭
朝代：明

神踪发幽秘，变化谁可知。玄感竟莫测，孰能驯扰之。当其永潜翳，曾不异蛟螭。时来一奋激，沛然与天期。
陈平叔醉墨堂
作者：王恭
朝代：明

黄山笔冢连糟丘，墨池酒泉相映流。霜毫画酣玉薤露，云笺夜酗蒲萄秋。黄山中人鹖冠子，身裹绿萝著双履。萧洒唯应继右军，濩落偏能如长史。山人草圣自豪雄，何事栖迟酩酊中。年过五十无名位，其奈萧然沧海东。砚屏颠倒乌皮几，落日垆头睡初起。向壁凭陵小吏惊，据床挥霍郎官喜。七闽大姓五陵儿，握粟持金岂顾之。心同气合即挥洒，归卧山中无所为。想当脱腕临池处，兴入寥天与神遇。深沈铁绠锁寒蛟，偃蹇乌藤絓高树。鱼丽云鸟势萦纡，疑是将军破骨都。骖麟翳凤何飘忽，倏忽仙游蕊珠阙。又如祇苑说空禅，灵花历乱迷诸天。离丽落磊千万态，流水行云皆自然。醒来不记濡头墨，千尺寒涛照眼白。淮海仍传宝晋风，长沙复见藏真迹。黄山茆宇思悠悠，柿叶青青覆酒楼。白头未遂中书贵，风流亦似醉乡侯。
陈思孝怡偲堂
作者：王恭
朝代：明

伯仲我同气，结交我同门。恳恳互规谏，夸毗奚足云。常怀连枝爱，岂必篪与埙。所亲谅已笃，疏者情亦敦。若人尚古道，堂构依山樊。庭閒水木秀，清晖蔼前轩。谷鸟时一鸣，深池芳草繁。伊彼伐木咏，感兹棠棣篇。于焉见高义，薄俗难具论。怀哉鲁中叟，千载垂嘉言。
陈思孝石田山房
作者：王恭
朝代：明

阿谁书室山阴墅，旧是郎官栖隐处。山头先雪剪茅茨，石上开云种禾黍。禾黍秋香酒满杯，绿萝花发映莓苔。龙龛树底钟初断，金漆湖边月又来。柴门尽日人稀到，山叶无风自飞堕。阶下红泉鸟饮残，谷口青泥鹿行破。忆昨郎官未仕时，石田茅舍此栖迟。青山醉逐渔樵伴，白眼羞逢杜宛儿。金陵大道青天上，别后丘园也惆怅。四壁寒蛩夜夜声，一帘草蔓青青长。往事浮云共渺然，风流嘉政殁仍传。旧箧愁看书尚在，开门时见揭犹悬。看君亦是青云器，野性还应爱山水。高卧山中绝世尘，萧萧风木更悲辛。男儿达节有如此，未必寻常畎亩人。
陈沧洲游方广岩不果行
作者：王恭
朝代：明

闻说乘溪棹，寻源过水西。如何雨花处，欲往路先迷。
隋堤柳
作者：王恭
朝代：明

君不见长堤柳，何袅娜。广陵二月三月时，两堤人看青丝亸。忆昔繁华大业秋，此地曾经系綵舟。莺声忽起黎阳变，风光不驻江都游。千年往事东流去，柳色依依旧行路。伤心不必叹销沉，回首唐陵几株树。
雨中怀瓢所
作者：王恭
朝代：明

积雨抱幽独，斋舍何寥寥。缅怀博陵子，隐处唯一瓢。濯足双涧深，行歌七岩遥。如何在城市，巾舄生尘嚣。蕙草日已萎，松花日已凋。相思不可见，梦落寒江潮。
雨中秋思
作者：王恭
朝代：明

西风微雨对空堂，门柳萧萧叶尽黄。江海亲朋零落尽，寂寥灯下傍凄凉。
雨后登南楼
作者：王恭
朝代：明

雨过晴楼独上迟，海云江树远含滋。繁华尽逐东流水，惟有前山似昔时。
雨后秋山
作者：王恭
朝代：明

遥天雨过乱山苍，千树高原叶尽黄。惟有西风松柏里，白云深闭野僧房。
雨夜舟中作
作者：王恭
朝代：明

落日浮洞庭，宵分逗烟舸。侧闻巴陵钟，遥爱君山火。片雨潭上来，凉声满高卧。龙鸣秋籁寒，蛟泣灵珠堕。瑶瑟何悽其，苍梧晓来过。谁能问重华，空鼓潇湘柂。
雨竹
作者：王恭
朝代：明

篬筤枝上雨冥冥，不似黄陵倚棹听。忆得小堂清响夜，银灯犹在酒初醒。
雪溪行旅歌为古县陈齐之赋
作者：王恭
朝代：明

君不见燕代城头雪花白，片片飞空大如席。居庸关口秋即寒，白翎冻损地椒乾。骆驼淩竞马不发，卷发虬须胆欲折。公主琵琶苦调多，都护狐裘冷如铁。行旆遥遥出柳林，贾胡车上尽驮金。葡萄十斗饮不醉，瀚海层冰千丈深。回看宫阙连天起，万岁山高玉华里。雪散春回宫草青，百年王气东流水。江南春早雪声残，行客休高行路难。西游大道青天上，不比居庸关外看。
雪滩鸂�
作者：王恭
朝代：明
体裁：七言绝句

北风吹雪渡河关，家近潇湘梦亦闲。犹胜寒环旧时雀，孤飞正在纥干山。
霜后燕别
作者：王恭
朝代：明

小堂红烛吐烟清，钟漏微微出县城。赏地不堪人又别，离筵莫厌酒频倾。星河卷慢浮霜影，砧杵谁家起夜声。明发空江分手去，片帆天外挂离情。
霜天晓角
作者：王恭
朝代：明

女垣啼乌天已霜，玉龙一声愁断肠。商声凄凄羽声切，畸士孤臣皆惋伤。玉门斥堠连沙漠，置酒军中少欢乐。铁面将军惨不骄，碧眼羌儿泪先落。洛水萧条渭水头，随风悲壮五陵秋。可怜金粟骊山下，谁识千秋万古愁。自从弃置江淮久，几处闻之应白首。暝色摧残陇上春，风光不度边城柳。今宵纵酒歌别离，雪花著人寒不知。丽谯别后闻吹角，与君同此长相思。
韩信报金漂母
作者：王恭
朝代：明

恩沾一饭尚知酬，义重纲常岂负刘。惆怅淮阴何事业，断烟寒草不胜愁。
题东华观壁
作者：王恭
朝代：明

林馆隐空青，鸟外三花夕。药草半庭闲，烟萝数峰碧。阴林绝行踪，旷古多灵迹。独鹤天际还，寒流月中白。偶与仙人期，尘心坐来息。
题东篱晚香图
作者：王恭
朝代：明

池上凌霜菊，别来凡几秋。今朝见图画，忽起故园愁。
题会稽吴汉津远游卷
作者：王恭
朝代：明

骥足小千里，鹏飞搏九州。唯应星轺使，得以穷周游。騑騑四牡今何往，秦汉山川古风壤。圣主恩绥下国时，王人位列诸侯上。官船昨夜广陵秋，二十四桥闻棹讴。长淮柳色迷津吏，一片扬州带驿楼。单车又发闽关道，九曲溪山旧来好。沈剑波深历历云，钓龙矶断青青草。君不见主父西游久不归，苏秦金尽故交稀。宁持使节衔君命，出入臣藩复帝畿。春风太液花如雾，夜月瀛洲访仙侣。白下亭西卖酒家，凤凰台北吹箫处。故园迢递会稽山，镜水仙舟也梦还。若使功成拂衣去，此心长在五云间。
题传别驾存省堂
作者：王恭
朝代：明

大路久榛芜，末流异溪径。淳庞日已隳，遂令此心病。众伪挥我真，百邪乱吾正。谁知灵台中，澹然大虚静。驯扰无外驰，澄明见初性。嘉尔有道人，于时复存省。
题佥宪山东高公永思堂卷
作者：王恭
朝代：明

临淄城头风树悲，东流汶水归何时。愁看风树将流水，因思亲没无还期。蘼芜堂下秋霜色，日夕焄蒿动精魄。三时悽怆想音容，一气幽明本无隔。佳城遥望郁苍苍，春去秋来宿草长。此日丰碑应表墓，他年幽壤定焚黄。绣衣玉节承恩厚，乡县枌楸别来久。藁荐东还未有期，柏台西上频回首。
题侯明府河阳满县花卷
作者：王恭
朝代：明

君不见河阳潘郎花作县，茏葱千树行人羡。县南县北正花开，二月三月花如霰。拄笏香浮按牍清，摇鞭色映宫袍茜。看君为政应不烦，还如桃李竟无言。成阴共借阳和力，结实都含雨露恩。莎庭吏散心如水，山鸟舍花下厅事。花底时闻宓贱琴，花边或驻王乔履。前年玉斧将绣衣，胆落金吾铁面威。今年复把郎官笔，可怜铜墨生光辉。河阳只爱芳菲色，未胜君家曾种得。春风早食金琅玕，岁寒莫负淩霜柏。
题冯公夙家藏方壸神岳琼林图
作者：王恭
朝代：明

吾爱方壶子，翩翩列仙流。咽津结龙虎，逍遥与天游。有时发仙秘，戏扫琼林秋。趋然粉墨外，坐使真华愁。兹峰表神岳，漫漫元气浮。祥飙转琪树，肃飒珊瑚钩。玄凤隐朝景，三花媚灵湫。伐毛紫霞里，濯足泉萝幽。黄金变绿髓，千岁栖蓬丘。世人哂丹汞，饭稻甘蜉蝣。披图有遐想，其将方外求。
题冶城开元寺
作者：王恭
朝代：明

城里青山闻梵音，灵源高阁影沈沈。鸟边祗树人烟近，象外云花野照深。苔色满廊行履迹，月明空界印禅心。自怜人代多氛垢，未得焚香礼遁林。
题刘炷家藏画
作者：王恭
朝代：明

秦人避嚣处，鸡犬桃花林。水石隐天镜，泉萝闻夜琴。纷吾厌氛壒，欲往路瀰深。永怀苏门啸，邈然尘外寻。
题前山过雨
作者：王恭
朝代：明

灏气集云壑，群峰微雨晴。商飙起蘋末，木叶澄秋声。山色依孤棹，天寒潮信平。沧浪有清处，可以濯吾缨。
题前给事陈行四读书室
作者：王恭
朝代：明

给事先朝罢官日，拂袖还山坐虚室。牙牌角带厌羁縻，大布乌巾任閒逸。邺侯架上五车书，玄宴床头万卷储。心中有悟即大笑，怀里无钱常澹如。忆昨逢君领乡贡，何限居人走相送。南陌看花日几回，春闱得桂今成梦。君家面面好林泉，莫把荣华记昔年。一瓢且醉山中月，数亩还收江上田。江田潮满春苗绿，瓜地秋香橘林熟。古洞云龛鹤共行，石门沙岭僧同宿。玉轴牙签半草堂，閒教子弟竞三场。经旬不出蟏蛸户，见月唯开薜荔房。西风黄叶何萧瑟，镜里秋霜数茎白。壁间犹挂汾亭琴，扁上时看紫阳墨。知君守道更忘贫，缃帙恒开绝四邻。垂帷闭户且安命，未必琴书付别人。
题剑溪上人坐禅卷
作者：王恭
朝代：明

释子安禅何处山，镡津溪上薜萝间。身将鹤畔松同古，心与岩头云共閒。九峰禅观通云月，百六滩声广长舌。翠竹黄花总是禅，西来直指何言说。磨砖作镜无光彩，刻舟求剑知何在。吾乡兄弟刹那间，若问江湖三十载。戒刀禅尺与蒲团，定里休将色相看。直教铁铸脊梁骨，不用安禅禅自安。
题南岳夫人图并序
作者：王恭
朝代：明

彼美人兮何得仙，鍊太和兮保长年。驮白牛兮降朱鸟，心黄庭兮口不言。质姱嫭兮心澹静，巧靥辅兮体轻便。发鬓云驻兮肤瑩雪，规脩蛾兮目成■。曳霓裳兮结罗袜，被纹縠兮云锦鲜。错木难兮佩明月，丹胡卢兮腰下悬。挟两婴兮先僮婢，负躨跜兮如远邅。萼绿婉娈，麻姑比肩。幽渺沕穆，委蛇蹁跹。倏鸾翔兮千仞，忽龙游兮九渊。御祥飙兮复褰举，仙之人兮俨若旋。衡山岩㠂，㟏岈层颠。绛楼彤楹，泥丸丹田。独舂容兮于大道，众莫知其玄之又玄。余既觌芳仪而自失兮，神恍恍而内迁。邈灵爽兮不予顾，山寂寂兮水溅溅。荒唐诞幻不可测，漫汗丹青那可传。
题南岳夫人图并序
作者：王恭
朝代：明
体裁：古风

彼美人兮何得仙，鍊太和兮保长年。驮白牛兮降朱鸟，心黄庭兮口不言。质姱嫭兮心澹静，巧靥辅兮体轻便。发鬓云驻兮肤莹雪，规脩蛾兮目成■。曳霓裳兮结罗袜，被纹縠兮云锦鲜。错木难兮佩明月，丹胡卢兮腰下悬。挟两婴兮先僮婢，负躨跜兮如远邅。萼绿婉娈，麻姑比肩。幽渺沕穆，委蛇蹁跹。倏鸾翔兮千仞，忽龙游兮九渊。御祥飙兮复褰举，仙之人兮俨若旋。衡山岩㠂，㟏岈层颠。绛楼彤楹，泥丸丹田。独舂容兮于大道，众莫知其玄之又玄。余既觌芳仪而自失兮，神恍恍而内迁。邈灵爽兮不予顾，山寂寂兮水溅溅。荒唐诞幻不可测，漫汗丹青那可传。
题吴中美水墨扇头
作者：王恭
朝代：明

垂萝书室隐清秋，千丈澄湖一叶舟。回首上林春物早，未应长被白云留。
题吴奉使贪泉卷
作者：王恭
朝代：明

宁浣盗泉水，宁爨恶木薪。贪泉尔何物，一歃移我真。甘冽滋华池，清冷沁丹府。谁知灵台根，倏尔成幽蠹。我闻濯缨者，尚取沧浪清。朝歌与胜母，昔贤憎其名。至人方寸间，澹然太虚净。常以坚白存，何忧及缁磷。于役念靡盬，时时顾王程。唯应贪泉戒，永以资廉明。
题吴景元江皋云卧
作者：王恭
朝代：明

宦游西上正纷纷，何事江皋独卧云。梦里杜兰随意绿，镜中鱼鸟向人分。潮归沙馆当窗见，渔唱枫洲卷幔闻。身外浮名都不系，唯应林叟得逢君。
题吴氏养拙卷
作者：王恭
朝代：明

世人竞巧智，子独尚浑朴。世人机事有机心，子独无机心亦乐。闭门山水少逢迎，曲几琴尊隐姓名。太羹玄酒无滋味，标枝野鹿俱忘情。世人大笑延陵拙，不学仪秦谩饶舌。作室翻嫌樗里谋，悬樽却羡蒙人说。东邻少年取锦衣，西邻歌舞日光辉。清时何用嗟沦落，饮水看云谁是非。
题吴汉津远游卷
作者：王恭
朝代：明

独衔君命出神州，吴楚青山马上游。千里关河分禹贡，百城烟水入闽秋。镜湖乡梦浮仙棹，钟阜归期忆凤楼。闻道星轺明且别，王程犹恐久淹留。
题周家山水图
作者：王恭
朝代：明

野人不到山中久，见山若见平生友。咫尺相看解有情，几番别去仍回首。石林精舍小茆庐，便欲牵萝学隐居。周郎拍手向予笑，云是吾家山水图。角巾野杖行潇洒，又似商颜采芳者。瀑水淙淙岛外飞，岩花寂寂云中下。潭声树，凉萧萧，世人何必轻渔樵。霜枝可薪鱼可食，时来不负金台招。
题墨梅
作者：王恭
朝代：明

官路宫墙野水滨，空香何处更宜人。相思莫听桓伊管，吹落寒城五夜春。
题墨梅烟月景
作者：王恭
朝代：明

林下花时雪更繁，萧条苔径共谁看。空香半入高僧定，霜影全侵梦鹤閒。任逐邻歌江上发，恐随边笛月中残。故人天外遥相忆，欲寄南枝愧独难。
题墨竹
作者：王恭
朝代：明

羞与宁王作管吹，肯随嬴女凤楼期。清平未奏云门乐，几见天寒坠叶时。
题墨菊
作者：王恭
朝代：明

故苑寒花何处寻，荒山秋雨绿芜深。一枝独笑西风里，也似柴桑玩世心。
题墨菊·其二
作者：王恭
朝代：明

湘江閒唱九歌声，栗里应辞五斗荣。谁谓秋来风物冷，露黄烟翠不关情。
题墨菊兰
作者：王恭
朝代：明

霜落枫林秋气高，霜黄烟翠积湘皋。青林酒醒西风急，剩写离情寄楚骚。湘江閒唱九歌声，栗里应辞五斗荣。谁谓秋来风物冷，露黄烟翠不关情。
题墨菊兰·其一
作者：王恭
朝代：明

霜落枫林秋气高，霜黄烟翠积湘皋。青林酒醒西风急，剩写离情寄楚骚。
题处士山房
作者：王恭
朝代：明

数亩闲园一布衣，薜萝深处市声稀。酒醒别墅寒猿啸，客散空林夜叶飞。翠壁红泉分药径，清池白石映柴扉。长安道上多车马，何事丘园便息机。
题姑苏吴文刚中和堂
作者：王恭
朝代：明

吴君有道者，隐处入松陵。堂构中和在，人将太古称。箕裘今奕叶，簪绶世飞腾。榻有留徐稚，门多候季膺。兴来书满案，欢极酒如渑。山水长招隐，琴樽或聚朋。桃溪春涨小，笠泽晚波澄。芳草帘频捲，孤云几独凭。松江全带雨，苕水半流冰。琳馆闻霜磬，香台见夜灯。茆亭深絓月，雪洞尽垂藤。贤圣惟心到，乾坤一气凝。仲尼嗟已远，兹道更谁徵。
题姑苏吴文刚远德祠
作者：王恭
朝代：明

苕霅双溪绕墓林，松陵霜露古祠深。宋朝冠盖儿孙在，秋菊寒泉一片心。
题姑苏王仲瑚松陵展墓图
作者：王恭
朝代：明

花县宁亲著綵花，松陵回首念荆扉。乡心正逐吴云断，离思偏逢朔雁稀。丘陇蓬蒿随处没，边头风雪几人归。明朝疋马姑苏道，遥望松楸入翠微。
题孤竹
作者：王恭
朝代：明

直节何辞老石根，几回风雨共苔痕。自从悟得孤生意，行到梁园却厌繁。
题宋王驸马西园雅集卷
作者：王恭
朝代：明

西园簪佩日联翩，共爱风流戚畹贤。金将池台连帝里，玉堂词翰蔼宾筵。机閒羽士弦中意，心静林僧竹下禅。莫向繁华惊物换，大梁宫树也萧然。
题宪检校沈公望云图
作者：王恭
朝代：明

隐侯家世巽湖阴，何事看云怅别心。亲舍几年违色养，宦游千里戴华簪。乌台月暗怀乡远，鹤发秋来入梦深。自昔忠臣缘孝子，白华歌尽有馀音。
题小景山水
作者：王恭
朝代：明

云山迢递树苍苍，春水微茫带野航。欲傍渔郎深隐去，武陵虽好是他乡。
题小米水墨
作者：王恭
朝代：明

寒山深，白云萧萧枫树林。岚烟瀑雨生衣簪，绿萝袅袅悬我心。灵源中，石齿齿。散发轻舟弄云水，欲得风飘洗双耳。茆屋荒冈绝四邻，青林残叶少行人。苔边僧磬连孤鸟，竹里仙家隔素尘。布衣未了生平事，愧尔双毫写幽思。白头遥想米家风，梦落濡须墨池里。
题山水图
作者：王恭
朝代：明

忆昔扁舟过南楚，飘泊潇湘洞庭浦。积水寒天梦泽深，疏钟淡月巴陵曙。君山独上思悽然，竹树苍凉绕暮蝉。空陵草没皇英骨，古井苔荒柳毅泉。一别湘江向十秋，披图远忆旧时游。青枫寂历烟中烧，远岫依稀鸟外愁。云帆去去寻仙岛，我欲因之拾瑶草。再三招手呼不来，令人独立伤怀抱。
题山水小景
作者：王恭
朝代：明

习静喜还山，山水趣方永。灌木澄幽阴，风泉溜华顶。清听空外遥，吾心坐未醒。空山落叶时，渡口潮初长。远树带虚亭，閒云霁孤舫。古路今人行，浮生几回往。
题山水雪景
作者：王恭
朝代：明

双毫闲染处，隐见雪花飞。万壑飘琼树，千峰掩翠微。灞桥吟影度，剡曲棹舟归。因忆阳春调，而今和者稀。
题屿南林遵性学圃轩
作者：王恭
朝代：明

君家书室依林坰，日夕清辉多在庭。出户时看花屿近，卷帷唯见董山青。苍苔古木连深曲，悬萝石上孤云宿。露叶垂篱菘薤香，水藤拂槛瓠瓜熟。任是閒门客到疏，自甘萧散学犁锄。新凿小池宜抱瓮，时閒高馆复携书。纷纷甲第皆粱肉，何事丘园未干禄。稚子能羞苜蓿盘，家人解压葡萄绿。寂寂林扉绝四邻，角巾野杖亦容身。公门若更栽桃李，先数林泉种圃人。
题屿南林遵性所赠墨竹
作者：王恭
朝代：明

忆昨南游花屿头，问耕堂上几日留。江云渭树无期别，雨散星离空复愁。渭川逸节何潇洒，多公远寄山中者。？法偏凌与可前，风流不在吴兴下。秋风野馆闲萧萧，何以报之双琼瑶。青山向夕捲幽幔，明月入户窥参寥。知君本是金门客，何乃栖迟在泉石。见画令人重忆君，秋风黄叶又纷纷。
题屿南林遵性所赠墨竹
作者：王恭
朝代：明
体裁：古风

忆昨南游花屿头，问耕堂上几日留。江云渭树无期别，雨散星离空复愁。渭川逸节何潇洒，多公远寄山中者。�法偏凌与可前，风流不在吴兴下。秋风野馆闲萧萧，何以报之双琼瑶。青山向夕捲幽幔，明月入户窥参寥。知君本是金门客，何乃栖迟在泉石。见画令人重忆君，秋风黄叶又纷纷。
题屿南林遵性所赠墨竹
作者：王恭
朝代：明

忆昨南游花屿头，问耕堂上几日留。江云渭树无期别，雨散星离空复愁。渭川逸节何潇洒，多公远寄山中者。𥰣法偏凌与可前，风流不在吴兴下。秋风野馆闲萧萧，何以报之双琼瑶。青山向夕捲幽幔，明月入户窥参寥。知君本是金门客，何乃栖迟在泉石。见画令人重忆君，秋风黄叶又纷纷。
题岐阳郑彦林家藏五马出浴图
作者：王恭
朝代：明

天皇雪消冰始开，天寒赐浴皆龙媒。奚官剪拂荷君宠，为惜流沙大苑种。房精夜照荣河水，灵物蜿蜒尽飞起。春雷十日绕龙池，赤骠骅骝电光里。唐家天上宴连枝，花萼楼前初鞴时。红缨并逐仪鸾去，七旒双旌何足奇。
题岳阳楼壁
作者：王恭
朝代：明

凌空飞构郁嗟峨，无那湘山逞树柯。云梦晓烟随鸟没，洞庭秋色卷帘多。灵妃鼓瑟声犹远，仙侣题诗墨未磨。更借桓伊三弄笛，倚阑听断暮钟和。
题建安朱氏杏林云隐图
作者：王恭
朝代：明

君不见庐山岑，董仙在时花满林。身骑白鹿忽飞去，江海寥寥千古心。君今种杏知何所，解向青山作茅苧。云中浇酒祀岐黄，林下还丹结龙虎。羡君有道不羞贫，卖药无钱常与人。抱琴出谷迷行屐，散帙临流醉角巾。武阳山水多奇处，金鳌苍苍但烟树。鸡犬长鸣石上苔，渔樵未识松边路。自是先贤六代孙，布衣不到五侯门。相逢又欲还山去，他日思君愁断猿。
题张少尹淳溪燕居卷
作者：王恭
朝代：明

溧阳咫尺金陵道，行人尽说淳溪好。美髯公子未归时，饱食河鱼饭粳稻。公子青年气最豪，身长七尺锦宫袍。清寒玉露金茎直，萧洒云天海鹤高。别来倍忆淳溪柳，密叶青青覆虚牖。爱日堂中五綵衣，春风席上连枝秀。三年佐县得哦松，官舍萧然多好容。应待乡林归省日，又从霄汉沐恩浓。
题张师夔木石
作者：王恭
朝代：明

荒村怪石连树根，古苔蒙茸野棘繁。蛟龙腾空虎豹蹲，寒霜落月啼清猿。石门窈窕通仙源，我欲飘飘绝世喧。栎山老人无复存，往往人间惊墨痕。梦著银箫亦断魂，垂萝飞鸟如可扪。石泉泠泠洗心言，白云飞来谁与论。
题张良归山图
作者：王恭
朝代：明

抽却朝簪别汉家，赤松相候在烟霞。如今悟得全身计，不似从前博浪沙。
题彭韫玉秋山行旅图
作者：王恭
朝代：明

閒门秋晚叶皆飞，征路逢霜客渐稀。独树断猿愁远骑，隔林残烧映行衣。西风一饭人烟少，落日千峰夕鸟微。莫向他乡留滞久，故园山水候君归。
题彭韫玉秋山行旅图
作者：王恭
朝代：明

闲门秋晚叶皆飞，征路逢霜客渐稀。
独树断猿愁远骑，隔林残烧映行衣。
西风一饭人烟少，落日千峰夕鸟微。
莫向他乡留滞久，故园山水候君归。
题扇头
作者：王恭
朝代：明

醉逐吟鞭任去迟，夕阳前路更多岐。上林春物仍堪赏，莫负秋风薜荔期。
题故人山房壁
作者：王恭
朝代：明

薜萝深隐似仙家，半亩荒园祗种茶。涧口香泥行鸟迹，帘前春雨落松花。遥钟漠漠青林晚，远瀑淙淙白日斜。拂壁为君书此去，明朝相忆隔烟霞。
题新宁陈叔永环秀楼
作者：王恭
朝代：明

胜地三峰峙，名家几叶繁。太丘联远裔，沩水接长源。飞搆冈峦入，连甍紫翠樊。楼开孤鸟上，人语白云根。爽气朝来合，清晖夕更繁。旁窥冠德秀，前眺太常尊。萧寺香林旧，隋朝古木存。烟空遥见雁，秋杪近闻猿。葭菼平临海，凫鹥宛在亹。棹歌回竹浦，渔笛带枫村。幔卷霞生席，檐虚瀑照门。尽携山水兴，全隔市朝喧。鱼沫吹帘影，藤花映履痕。机忘泉满听，琴静月当轩。萧洒衣冠里，栖迟竹素园。境超扬子宅，人拟谢公墩。静赏疑盘谷，幽寻讶陆浑。高谭皆玉屑，列坐总瑶琨。自笑东山隐，叨逢北海樽。丹梯期再会，重与了心言。
题新宁陈叔谟留耕别墅
作者：王恭
朝代：明

识子青年未官禄，闭户看书心亦足。南亩东皋厌远寻，退耕却在灵台曲。灵台一道自通天，中有冷冷几窍泉。犁牛钱鏄知何用，仁作春苗义作田。大田多稼多为尔，岂必流传到孙子。何似君家方寸中，子孙食力垂无穷。
题方壶清响生琳琅
作者：王恭
朝代：明

壶丘仙客写琳琅，金薤临风片影凉。夜半苍梧飞梦到，冷冷瑶瑟满潇湘。
题方壶道人山房二首
作者：王恭
朝代：明

洞门一径入烟霞，九曲溪泉绕洞斜。铁笛一声山月冷，独骑黄鹤问仙家。羽人住处是仙源，蔓草藤花掩洞门。看罢黄庭人不见，唯馀寒溜与霜？。
题方壶道人山房二首·其一
作者：王恭
朝代：明

洞门一径入烟霞，九曲溪泉绕洞斜。铁笛一声山月冷，独骑黄鹤问仙家。
题方壶道人山房二首·其二
作者：王恭
朝代：明

羽人住处是仙源，蔓草藤花掩洞门。看罢黄庭人不见，唯馀寒溜与霜？。
题方壶道人山房二首·其二
作者：王恭
朝代：明
体裁：七言绝句

羽人住处是仙源，蔓草藤花掩洞门。看罢黄庭人不见，唯馀寒溜与霜�。
题施子安家藏萧翼赚得僧辨材兰亭卷
作者：王恭
朝代：明

兰亭禊事迹空陈，片石犹传定武真。自是宸居贪玩物，不关萧翼解瞒人。
题无诸庙壁
作者：王恭
朝代：明

野庙大江干，萧萧树色寒。断碑荒草没，画壁古苔乾。龙去春潮在，？鸣海月残。英雄那可问，东逝更漫漫。
题无诸庙壁
作者：王恭
朝代：明
体裁：五言律诗

野庙大江干，萧萧树色寒。断碑荒草没，画壁古苔乾。龙去春潮在，�鸣海月残。英雄那可问，东逝更漫漫。
题无诸庙壁
作者：王恭
朝代：明

野庙大江干，萧萧树色寒。断碑荒草没，画壁古苔乾。龙去春潮在，𤠔鸣海月残。英雄那可问，东逝更漫漫。
题晦之城南秋堂
作者：王恭
朝代：明

汾阳孙子久忘机，万卷经书隐翠微。闭户不知秋叶落，卷帷时见白云飞。岩花色映乌纱帽，涧水声寒薜荔衣。想是过庭趋讲暇，也应城市往来稀。
题木芙蓉
作者：王恭
朝代：明

西风吹袖玉颜酡，摇落襟期奈尔何。一自雁池清赏后，梁王宾客已无多。
题松山司警余公海城春意
作者：王恭
朝代：明

曾劳弓剑事边尘，复绾铜章领徼巡。匹马向经吴地雪，一官遥寄越城春。莺花水镇朝衙静，虾菜江乡夜逻频。三载铨闱应不负，定知霄汉沐恩新。
题松陵吴文刚长春轩
作者：王恭
朝代：明

习隐向微道，了然玄牝门。口含金鹅蕊，身寄桃花源。结宇閟青阳，寒林变氛氲。逍遥太和际，发生灵台根。结想梦岐伯，飞声继轩辕。希君黄芽秘，永矣驻精魂。
题林峤扇
作者：王恭
朝代：明

出谷閒行野杖随，水南村北夕阳时。山禽也解轻儒服，谁更中林独下帷。
题林彬家画
作者：王恭
朝代：明

谷口翠微路，深溪明药丛。宴林候巾舄，卷幔来群峰。心远鱼鸟狎，迹幽猿鹿同。行当复摇棹，杳霭东林钟。
题林景时水墨山水
作者：王恭
朝代：明

向壁见空翠，满堂烟霭生。都无粉墨姿，但觉泉籁声。羡尔丘中赏，沿源结幽盟。閒寻天窗外，时拂青萝行。身与云共远，心将猿独清。予亦淡荡人，因之谢浮名。愿餐金鹅蕊，飞步窥蓬瀛。
题林汉孟瓢所
作者：王恭
朝代：明

东林富猿鹿，下有静者庐。四壁无长物，一瓢常晏如。青萝覆虚牖，落叶纷前除。初疑许由室，终类颜子居。饭糗常自乐，饮泉非愿馀。双涧时浣衣，七岩閒著书。何须洗双耳，始与尘事疏。
题林能画竹
作者：王恭
朝代：明

残粉空香玉露垂，石坛星夜影离离。白头已遂滋泉钓，拟待秋风寄一枝。
题林良箴所藏文与可墨竹
作者：王恭
朝代：明

兔鹘萧条墨影深，湖州真迹重千金。梦回月冷閒堂曙，空翠濛濛上客簪。
题林良箴琴乐卷
作者：王恭
朝代：明

太朴日已远，希音竟谁怜。见君奏流水，邈然无徽弦。弦中掩抑多深思，世上谁能识君意。爱客宁无沽酒资，得钱祗是修琴费。四十年高尚不官，琴心应与道心閒。羡君布衣能自乐，知君一瓢能自宽。兴来拂宫羽，泠然转清商。脱略徽轸外，人琴两相忘。阴林折竹寒萧洒，暗水流冰雨飘瓦。雪海凉天落雁秋，空山腊月乌啼夜。山妻听曲欲忘贫，稚子弄弦心亦淳。闭门不受知音赏，应似悠悠太古民。
题林逸人水竹居巷中州逸人隐于横塘所居环树脩竹凿池以通潮汐暇日常宴坐其中与道徜徉澹如也因以水竹居自名其堂且索予长句诗就主人击节而歌歌竟请书为赠文
作者：王恭
朝代：明

清莫清如金塘之碧筱，澹莫澹如玉溆之澄澜。红泉一道写天影，青林五月惊秋寒。草堂宴坐如空寂，远过山阴子猷宅。初疑飞梦落湘皋，彷佛苍梧起瑶瑟。磷下苔边好濯缨，看书高枕谢浮名。白鸥小艇沧浪调，黄鹤孤琴静夜声。閒门永日无车骑，半榻清风兀然醉。动处偏澄静者心，晚节方知此君意。客来呼酒共论文，烧笋烹鱼每夕曛。自耽老兴工长律，更喜儿郎书八分。忆昔闻君访仙岛，壶丘员峤多灵草。九转黄金祗浪传，数茎白发归来好。如今高蹈隐乡山，学得刘伶善闭关。只愁西伯非能猎，忽到滋泉水竹间。
题林遵性临方壶墨竹
作者：王恭
朝代：明

我惜琳琅若故人，一回行见一回亲。谁家拓得方壶影，醉眼看时只悟真。
题林遵性墨竹
作者：王恭
朝代：明

屿南山人心不羁，含毫醉扫苍筤枝。斩钉截铁何怪怪，兔起鹘落偏奇奇。国初始重方壶笔，若比湖州更飘逸。丹丘金错未足誇，吴兴籀法应难匹。临榻由来失本真，当场落墨要惊人。山人独向灵台悟，信手拈来如有神。
题梁氏家藏十牛图
作者：王恭
朝代：明

渴莫饮污渠水，饥莫食衰草根。孟诸桃林春正绿，洞庭笠泽多清源。五侯枥上皆骢马，笑杀田翁事耕稼。阴山劲卒气偏豪，几日销兵卖宝刀。群行聚散无迹远，遥望长洲日将晚。不闻宁戚歌，不见百里奚。猛虎当头向前去，空村尚有绿林儿。
题梁董教岁寒亭
作者：王恭
朝代：明

君家结亭乐幽栖，佳树阴阴唯鸟啼。横经不知白日转，搴帏坐见青山低。城南城北春风满，陌上春容正堪玩。白马朝穿桃李蹊，朱轮夜过金张馆。臈月寒天雪更深，看君亭上独行吟。眼前草木俱摇落，知尔青青松柏心。
题梨花班鸠图
作者：王恭
朝代：明

绣颈斓斑锦翼齐，梁园春树好飞栖。乐游年少偏嫌雨，莫向花间自在啼。
题梨花鹦鹉
作者：王恭
朝代：明

何处珍禽绿羽衣，梁王池上恋芳菲。也知解语为身累，从此无言竟夕晖。
题欧阳明府江山草堂卷
作者：王恭
朝代：明

□源山下草堂开，竹杖黄冠日往回。雨带新潮低捲幔，云连孤岛落衔杯。闲棋每忆林间榻，静钓犹思石上苔。嘉政只今人共说，未应陶令赋归来。
题水墨小景二首
作者：王恭
朝代：明

白鸥门外孤艇，黄叶山中一瓢。惆怅青云旧侣，相思不到渔樵。绝顶閒云翠微，孤琴野杖荆扉。惆怅同声别远，青山叙日行归。
题水墨小景二首·其一
作者：王恭
朝代：明

白鸥门外孤艇，黄叶山中一瓢。惆怅青云旧侣，相思不到渔樵。
题水墨小景二首·其二
作者：王恭
朝代：明

绝顶閒云翠微，孤琴野杖荆扉。惆怅同声别远，青山叙日行归。
题水墨芦雁
作者：王恭
朝代：明

秋水黄芦山月明，同来兄弟最多情。飞时莫近潇湘浦，二十五弦肠断声。
题江山烟雨图
作者：王恭
朝代：明

梦渚苍苍入楚烟，岳阳南面雨如悬。人家寂历青枫外，仙峤空濛独雁边。飞阁迥临闻笛处，微钟遥到钓鱼船。孤帆莫向潇湘浦，云暗苍梧水泊天。
题沙堤陈氏园林
作者：王恭
朝代：明

佳君住处尽园林，橘刺萝梢维隐心。雨过沙山侵座冷，春来池水映阶深。衣沾菜色霜前屐，帘捲花香月下琴。自喜应无铜墨系，时时来往得幽寻。
题沧洲野堂卷
作者：王恭
朝代：明

白沙门外水粼粼，懒漫还宜漉酒巾。华发任随风叶冷，远心惟与海鸥驯。秋经泉石偏多梦，老向丘园有几人。闻道壶觞仍爱客，风流能待布衣贫。大堤深树绕高原，渔榜蒹葭接远村。江上只留三亩宅，人间不记五侯门。青林白鸟闲书幌，细雨飞花送酒樽。？得相逢乘一醉，故园山水也忘言。
题沧洲野堂卷·其一
作者：王恭
朝代：明

白沙门外水粼粼，懒漫还宜漉酒巾。华发任随风叶冷，远心惟与海鸥驯。秋经泉石偏多梦，老向丘园有几人。闻道壶觞仍爱客，风流能待布衣贫。
题沧洲野堂卷·其二
作者：王恭
朝代：明

大堤深树绕高原，渔榜蒹葭接远村。江上只留三亩宅，人间不记五侯门。青林白鸟闲书幌，细雨飞花送酒樽。？得相逢乘一醉，故园山水也忘言。
题沧洲野堂卷·其二
作者：王恭
朝代：明
体裁：七言律诗

大堤深树绕高原，渔榜蒹葭接远村。江上只留三亩宅，人间不记五侯门。青林白鸟闲书幌，细雨飞花送酒樽。�得相逢乘一醉，故园山水也忘言。
题洞云耕隐卷
作者：王恭
朝代：明

悠悠江上云，落落洞中叟。老大还耕谷口田，风流亦种柴桑柳。萧散孤云野鸟边，夕阳门巷桔槔悬。秋风落叶黄花酒，盘石垂萝白日眠。晓篱野菜迎霜绿，晚饭山厨旋蠹谷。羞逐邻翁日贩缯，懒随年少时干禄。门前春雨泥复深，辛苦由来不愧心。鹿门向在云深处，刘表殷勤那得寻。
题渔舍秋烟
作者：王恭
朝代：明

茆宇邻鲛室，青山落钓舟。菊潭霜渐冷，枫树叶皆流。酒醒闻边雁，机閒见海鸥。烟波随处好，妻子亦无忧。
题澹游雨竹图
作者：王恭
朝代：明

孤舟凉雨楚溪头，叶叶寒声镜里秋。湘水夜传金奏响，郢云朝拂玉英流。空香暗逐王孙梦，残粉深关帝子愁。鸣凤不来春杳杳，为谁遗牒向中洲。
题灵瑞招提
作者：王恭
朝代：明

连峰入翠微，海色上行衣。寺古残僧少，林空野鸟稀。幽花燃石洞，芳草没山扉。尽醉壶中物，长歌送夕晖。
题猿图
作者：王恭
朝代：明

西风残叶响秋江，树抄青猿挂影双。因忆孤舟经峡口，数声随雨落篷窗。
题猿鹿图
作者：王恭
朝代：明

丹青翠微里，猿鹿共幽闲。挂影寒潭外，群游落照间。养茸寻药圃，得树入云閒。年少无游猎，山林恣往还。
题玉融郑伯勋龙江环翠楼
作者：王恭
朝代：明

旧游西上久从官，何事楼居尚考槃。近郭雨深千树绕，沧波云尽数峰寒。帘前落叶兼秋听，笛里飞鸿拂曙看。好是瑞岩僧磬晚，满衣清露更凭栏。
题玉融郑可久游建溪卷
作者：王恭
朝代：明

谷口閒耕岁不丰，烟波何处寄行踪。孤舟夜泊镡津度，九曲朝看玉女峰。残叶市桥溪上酒，夕阳萧寺鸟边钟。远游知有怀亲梦，应到乡山第几重。
题王孙挟弹图
作者：王恭
朝代：明

金衣骑小驷，迢递茂陵山。接鹘花边过，鸣鞭柳外还。断猿惊羽箭，过雁落金丸。归醉琼楼夕，天街雪正寒。
题王晏碧梧山房
作者：王恭
朝代：明

梧寺隐山房，怜君若凤凰。一帘秋影静，半榻夜声凉。叶露沾书帖，烟花拂酒香。行当中琴瑟，清庙有辉光。
题王献之书展卷
作者：王恭
朝代：明

练长谁涴墨淋漓，年少偏令太守知。他日王孙求草圣，莫将疏懒傲当时。
题王羲之爱鹅图
作者：王恭
朝代：明

双翎閒汎墨池冰，悟入霜毫思不胜。遂使萧郎穷墨妙，兰亭应是掩昭陵。
题琴合故衣卷
作者：王恭
朝代：明

峄阳古桐琼树枝，吴丝作弦云锦衣。黄家旧物紫阳篆，彪炳文章光陆离。乱离何事翻相失，龙池凤沼无春色。沦落天涯几百秋，岂意人间今复得。琴囊虽好人更清，相逢脱赠应有情。君看昔日延陵对，好是悠悠身后名。
题画
作者：王恭
朝代：明

白首支离傲世，青山独坐忘言。长啸一声何处，断云流水仙源。
题画二首
作者：王恭
朝代：明

二十卧云壑，长吟招隐篇。梯岩结幽构，凿石开山田。时经翠微峰，扪萝拂青天。脱巾挂修竹，酌酒挥五弦。别来如蓬转，兹赏竟茫然。白首竟垂钓，萧条东海壖。徒有鸾鹤心，终无黄绮缘。今晨展图画，因以思林泉。何时还旧隐，遂买秋江船。鹖冠饭雕胡，分与时人浅。道存心自玄，岂必泉萝远。绿水净鸣琴，空林对虚馆。山中春桂枝，倏尔飞霜满。寄语青云人，投簪事应晚。
题画二首
作者：王恭
朝代：明

虚舟泊回潭，烟澹水容夕。谁解沧浪心，山空月下白。微风漾花潭，夕景澄天镜。孤棹信潮回，苍茫海波迥。
题画二首·其一
作者：王恭
朝代：明

二十卧云壑，长吟招隐篇。梯岩结幽构，凿石开山田。时经翠微峰，扪萝拂青天。脱巾挂修竹，酌酒挥五弦。别来如蓬转，兹赏竟茫然。白首竟垂钓，萧条东海壖。徒有鸾鹤心，终无黄绮缘。今晨展图画，因以思林泉。何时还旧隐，遂买秋江船。
题画二首·其一
作者：王恭
朝代：明

虚舟泊回潭，烟澹水容夕。谁解沧浪心，山空月下白。
题画二首·其二
作者：王恭
朝代：明

微风漾花潭，夕景澄天镜。孤棹信潮回，苍茫海波迥。
题画二首·其二
作者：王恭
朝代：明

鹖冠饭雕胡，分与时人浅。道存心自玄，岂必泉萝远。绿水净鸣琴，空林对虚馆。山中春桂枝，倏尔飞霜满。寄语青云人，投簪事应晚。
题画二首其二
作者：王恭
朝代：明
体裁：古风

绝壁淩山梯，连峰出孤岛。天虚灵籁寒，月隐泉萝晓。长啸入苏门，跫然足音少。
题画扇
作者：王恭
朝代：明

山空水云净，月出洲渚白。寒苇梳幽风，孤蓬逗秋色。垂纶久忘鱼，击汰非干泽。终愧坐磻溪，皓首钓人国。
题画赠逸人
作者：王恭
朝代：明

潮水春深绿到门，半林残火独家村。荷衣不醉长安月，只那乡山夜夜？。
题画赠逸人
作者：王恭
朝代：明
体裁：七言绝句

潮水春深绿到门，半林残火独家村。荷衣不醉长安月，只那乡山夜夜�。
题画马
作者：王恭
朝代：明

逸思由来不受羁，长楸宫外草萋萋。流沙路远空回首，宁向龙池影里嘶。
题画马二幅·其一
作者：王恭
朝代：明

世人徒爱马，不解与马知。长鸣倦刍秣，力殚翻箠之。饲以玉山禾，饮彼清泠池。龙性复矫矫，始知真权奇。荷君剪拂君门里，厮养年深亦知己。感激羞怀伏枥恩，常思一日行千里。素练漠漠风沙黄，画者得母东丹王。圉人牧马山阴口，曾是边头射雕手。紫骝连钱白鼻騧，蹴沓霜蹄来汉家。岂知物变长安道，人马伤心对秋草。迩来御里貌青龙，独数天闲飞越峰。
题画马二幅·其二
作者：王恭
朝代：明
体裁：古风

素练漠漠风沙黄，画者得母东丹王。圉人牧马山阴口，曾是边头射雕手。紫骝连钱白鼻騧，蹴沓霜蹄来汉家。岂知物变长安道，人马伤心对秋草。迩来御里貌青龙，独数天闲飞越峰。
题画马二幅其一
作者：王恭
朝代：明
体裁：古风

世人徒爱马，不解与马知。长鸣倦刍秣，力殚翻箠之。饲以玉山禾，饮彼清泠池。龙性复矫矫，始知真权奇。荷君剪拂君门里，厮养年深亦知己。感激羞怀伏枥恩，常思一日行千里。
题界画二图
作者：王恭
朝代：明

飞构凌空际楚天，远临衡霍见湘烟。阁中歌舞今谁在，芳草春波似昔年。连甍复道露台秋，簪佩行随翠辇游。应是柏梁宫宴罢，侍臣词赋尽风流。
题界画二图·其一
作者：王恭
朝代：明

飞构凌空际楚天，远临衡霍见湘烟。阁中歌舞今谁在，芳草春波似昔年。
题界画二图·其二
作者：王恭
朝代：明

连甍复道露台秋，簪佩行随翠辇游。应是柏梁宫宴罢，侍臣词赋尽风流。
题秋江待渡扇面
作者：王恭
朝代：明

孤庭枫树暮江头，何事匆匆逐去舟。莫向瞿塘滩下过，两崖明月断？愁。
题秋江待渡扇面
作者：王恭
朝代：明
体裁：七言绝句

孤庭枫树暮江头，何事匆匆逐去舟。莫向瞿塘滩下过，两崖明月断�愁。
题竹木翎毛
作者：王恭
朝代：明

蜻蜓转逐断香飞，歌鸟残春听渐稀。为报琅玕应结子，荒山秋晚凤凰饥。
题美人吹箫图
作者：王恭
朝代：明

可怜嬴氏女，粉绘若平生。无复乘鸾偶，空馀弄玉名。隔花疑解语，横笛恍闻声。却忆秦楼月，偏关独客情。
题苏明远墨菊
作者：王恭
朝代：明

九月傲霜秋草衰，黄花偏解与秋期。玉堂天上同声远，满目寒香欲待谁。
题茅斋霜月
作者：王恭
朝代：明

猿断霜空烛影微，半林孤月掩荆扉。五陵年少皆缨冕，何事寒山独布衣。
题萧将军家藏山水图得青字
作者：王恭
朝代：明

十年身被白云留，见尽青山到白头。微雨数峰孤磬夕，半林残火几家秋。风波不系袁宏棹，鱼鸟相怀谢尚游。闻道将军戎暇日，偏能看画想沧洲。
题葡萄
作者：王恭
朝代：明

斗酒别凉州，明珠落贝丘。似将寒露影，添作汉宫秋。
题董教沔阳王以义水墨扇头
作者：王恭
朝代：明

暮云归鸟也知还，烟树苍茫楚望閒。想是泮林官暇日，此心遥在五华山。
题虎
作者：王恭
朝代：明

麟凤那可驯，托迹穷幽邃。群动争朵颐，纷纷竞相噬。何意爪牙雄，隐身翠微里。朝膳松下麋，夕饮涧中水。矢心不咥人，逍遥白云际。日与龙为徒，优游保终始。
题西村陈氏所藏高待诏水墨四幅
作者：王恭
朝代：明

松桂春深野鸟啼，绿萝飞处隐仙梯。瘦筇好是行来好，云白山青水满溪。春水重林旧草庐，半村残雨带归渔。空山不是无猿鹤，惆怅何人更隐居。水国霜空绝鸟飞，乱山寒翠袭行衣。何人独在林间隐，却向清时更息机。水墨年来谁最工，玉堂词客我心同。林泉天上悠悠别，那得相寻似画中。
题西村陈氏所藏高待诏水墨四幅·其一
作者：王恭
朝代：明

松桂春深野鸟啼，绿萝飞处隐仙梯。瘦筇好是行来好，云白山青水满溪。
题西村陈氏所藏高待诏水墨四幅·其三
作者：王恭
朝代：明

水国霜空绝鸟飞，乱山寒翠袭行衣。何人独在林间隐，却向清时更息机。
题西村陈氏所藏高待诏水墨四幅·其二
作者：王恭
朝代：明

春水重林旧草庐，半村残雨带归渔。空山不是无猿鹤，惆怅何人更隐居。
题西村陈氏所藏高待诏水墨四幅·其四
作者：王恭
朝代：明

水墨年来谁最工，玉堂词客我心同。林泉天上悠悠别，那得相寻似画中。
题诸葛孔明像
作者：王恭
朝代：明

炎祚忽云季，诸侯骋雄图。栖栖刘豫州，三顾何勤劬。汉贼不两立，一心抱区区。临崩寄大事，忠愤常郁纡。鞠躬乃尽瘁，贤哉此丈夫。
题赵仲穆山水图
作者：王恭
朝代：明

渭水寒流霜叶疏，桐江荒树野台虚。何人更把秋风钓，兴在沧浪不在鱼。
题赵太祖蹴毬图
作者：王恭
朝代：明

天上欢娱蹴画毬，太平应得侍宸游。龙姿已是黄袍贵，何事军中乐未休。
题道人幽居
作者：王恭
朝代：明

学道居人境，林扉昼亦关。烧丹传妙诀，采药问名山。醮罢三花落，经残一鹤还。黄精新酿熟，常有好容颜。
题邑造士吴中美胡山书室
作者：王恭
朝代：明

邺侯架上书如积，金薤琅玕映奎壁。纵横断墨莽多岐，浩荡真源了无迹。延陵书舍带湖山，湖上书声掩霭间。闭户不知秋叶落，卷帷或见暮云还。山童洗砚春池黑，仙侣吹藜夜烟白。半榻清晖草带间，一帘风露芸香夕。青春衣綵尚趋庭，永日琴尊复聚星。吟边狭水牵长镜，醉里青天扫画屏。几年在泮非常调，犹未携书发西笑。心迹空冷鱼鸟知，文章已作簪缨料。同辈纷纷似子稀，诵诗三百解人颐。愁君便逐青云去，谁共山中薜荔期。
题郁判官望云思亲卷
作者：王恭
朝代：明

吴岳片云横，偏关远宦情。乡林孤望断，客路寸心倾。带雁迷亲舍，缘霜度客旌。太行曾按节，千古重怀英。
题郑克曼复睢阳军手卷
作者：王恭
朝代：明

绿发辞乡白发归，远因行役问庭闱。离心又惜连枝别，愁思仍随独雁飞。汴河霜落寒砧早，梁苑烟空晚树稀。行到洛阳秋色后，柳营长是忆春晖。
题郑氏家藏古画
作者：王恭
朝代：明

凉雨净氛壒，孤云结层阴。飞流激芳涧，嘉木澄幽林。鸟啼谷中趣，人閒川上心。谁为后来者，当期此投簪。
题郑浮丘家藏方壶水墨风竹
作者：王恭
朝代：明

仙墨香销凤影残，上池凉水夜初乾。似将帝子苍梧瑟，共作秋声万叶寒。天籁萧萧何处鸣，湘江云叶助秋声。几多金薤琳琅影，何限丹丘别里情。
题郑浮丘家藏方壶水墨风竹·其一
作者：王恭
朝代：明

仙墨香销凤影残，上池凉水夜初乾。似将帝子苍梧瑟，共作秋声万叶寒。
题郑浮丘家藏方壶水墨风竹·其二
作者：王恭
朝代：明

天籁萧萧何处鸣，湘江云叶助秋声。几多金薤琳琅影，何限丹丘别里情。
题郑浮丘碧蕉书馆
作者：王恭
朝代：明

郑老心閒却忘官，泮林唯对碧蕉閒。盈轩色映乌纱帽，拂几凉生苜蓿盘。半榻秋声寒外落，一帘幽梦月中残。杜陵野老时相问，应遣题诗叶上看。
题郭熙水墨为陈沧洲作
作者：王恭
朝代：明

飞流积天镜，胜寄来花源。寻林烟露晚，扫石泉萝偏。瑩神庶遗境，历寂焉累烦。身与鸟共远，兴将云独还。以求沧洲侣，永矣洗心言。
题郭熙水墨为陈沧洲作
作者：王恭
朝代：明
体裁：古风

飞流积天镜，胜寄来花源。寻林烟露晚，扫石泉萝偏。莹神庶遗境，历寂焉累烦。身与鸟共远，兴将云独还。以求沧洲侣，永矣洗心言。
题郭韩臣家藏赵大年汀渚秋烟卷
作者：王恭
朝代：明

大梁公子写沧洲，几百年中墨尚留。芳草秪疑韦曲社，青山多是洛阳秋。天边积霭鸿初断，浦口微霜叶尽流。遥想繁华何事业，汴河东去更悠悠。
题长乐林生叔达湖山幽处
作者：王恭
朝代：明

楼前积水映丹枫，清隐林扉趣不穷。人影迥临飞鸟上，书声遥在翠微中。青山对酒闻猿断，花屿横琴与鹤同。此日长安凤城内，五陵车马正匆匆。
题闽士倪生渠阳军中春晖堂卷
作者：王恭
朝代：明

倪生倜傥人，眼白天下士。腹中千卷人岂知，未肯低头拾青紫。如何孤剑独从军，迢递乡山隔楚云。鸿雁声中空吊影，鹡鸰原上叹离群。故园梦远心常到，惆怅庭帏日应老。落羽偏怜反哺乌，春晖倍忆忘忧草。春晖烨烨照营门，游子时时念母恩。白云几度频回首，边月何人不断魂。荒城古戍无州县，瘴水蛮烟杂霜霰。相逢俱是五溪儿，寄书不到三秋燕。昨夜宁亲赋独还，西风残叶穆陵关。衣沾彭蠡湖边雨，路指无诸郭里山。君家更在罗江浦，丹荔花香酒如乳。菽水重欢膝下情，风沙不记军中苦。匆匆又说别家林，衣上仍缝慈母针。时平边塞无烽火，知尔长悬爱日心。
题闽清林中叔梅林耕隐卷
作者：王恭
朝代：明

结宇隐空翠，耦耕梅花林。群岭寄孤鸟，众溪澄一心。春至觇泉脉，遥遥西顶岑。夤缘片云上，杳霭穷源深。潭雨飒已至，虹蜺生我襟。翩翩洪厓子，采药青萝阴。手持若木杖，笑拂丘中琴。以言得仙道，岂必服黄金。言既忽飞去，诸峰龙夜吟。榛篁閟秋影，石洞闻幽音。翘首望不及，苍然何处寻。还归理吾稼，宁用竞华簪。
题陆太守瞿塘日暮图
作者：王恭
朝代：明

白帝城头乌欲栖，瞿塘峡里暝猿啼。山通剑门峨眉远，水落荆门郢树低。公孙旧业知何处，十二危滩虎须怒。雁飞愁度百劳关，行人畏到三巴路。绝壁连峰马道赊，石林残照几人家。垂萝夹岸迷天影，午夜沧波逗月华。巫阳缥缈望中开，行雨行云尚有台。山花不省襄王梦，野鸟何知宋玉怀。岷江一道向西来，蜀客帆樯逦迤回。洪涛有时不可下，滟滪当头大如马。纷纷世路羊肠曲，岂独瞿塘骇心目。尽知险处重周防，谁肯安流虑倾覆。使君高谊轻常调，吏散披图但长笑。明朝身到五云端，下见瞿塘一杯小。
题陈卫之云松轩壁画李白观泉
作者：王恭
朝代：明

朝罢金銮是醉乡，香炉飞瀑晚苍苍。布衣早悟云泉兴，不到秋霜满夜郎。
题陈召外馆山水图
作者：王恭
朝代：明

云木深深少四邻，绿萝青壁断行人。扁舟已是桃花水，更问仙源隔几尘。
题陈孟敷耕图
作者：王恭
朝代：明

野情鱼鸟边，孤兴寄秋田。霜降黄花酒，山空白日眠。云根缃帙散，林杪桔槔悬。予亦栖栖者，遥知沮溺贤。
题陈敬山晋安丹室
作者：王恭
朝代：明

丹室人间那可寻，嵩丘王屋五云深。先生结茆在何处，坐令九转成黄金。芙蓉出鼎秋花吐，曲密房幽夜窗曙。阳遂光中结坎离，方诸影里交龙虎。早服还丹变羽翰，弱流东逝任漫漫。秦皇汉武徒辛苦，骊山茂陵荒草寒。有时买药春城暮，门掩西林杏千树。相逢稽首长桑君，与君竹木枝头露。
题陈沧洲家藏王甥至之山水图
作者：王恭
朝代：明

公乃王郎之舅氏，昔年遣兴沧洲趣。白水应同万古心，青山不尽平生意。初疑衡霍乱峰回，石廪芙蓉天上开。又疑瀑布香炉顶，飞红沓翠空中来。连林杂树纷隈澚，屋头清晖霁人目。片片春云带鹤还，淙淙野水流冰绿。云间鸡犬更谁家，云际风泉半落花。回岩积霭天梯小，绝壁悬萝鸟道斜。白头久叹同声远，临水看山梦犹懒。濯足矶边月自明，弄琴石上苔应满。不见羊昙四十春，西州云物几回新。丹青此日堪惆怅，岂必山阳笛里人。
题陶靖节图
作者：王恭
朝代：明

束带何须见督邮，宁辞五斗便归休。秋风几度黄花酒，醉看飞鸿过石头。
题马图
作者：王恭
朝代：明

龙种来何处，流沙路不穷。自矜千里骏，曾取贰师功。影入天池月，声嘶御道风。只今怜骏逸，谁数玉花骢。
题马自牧水墨山水
作者：王恭
朝代：明

鸟外悬萝青几峰，红泉翠壁花蒙茸。人间不见问津者，林下空馀避世踪。昨夜山中度凉雨，落木寒猿半窗曙。日夕天空镜水深，不辨仙源在何处。
题高廷礼为陈拙脩绘沧洲隐
作者：王恭
朝代：明

我昔放仙鸟，梦游东海滨。行歌小山桂，遂偶沧洲人。结交龙门子，招邀浮丘生。都无簪冕系，而有山水情。浮丘逐铜辇，龙门登玉堂。皤然沧洲隐，与我唫沧浪。有时猎群书，宛在竹深处。境静不遑眠，中宵启前户。龙门惜暌离，故写无声诗。别后见云树，相思但悽其。
题高待诏为用衡作水墨图
作者：王恭
朝代：明

延陵逸人偏爱山，梦飞一室窈窕间。仙舟往往弄溪月，幔亭绿水声潺湲。别来林下多幽思，乃与图中偶相似。蕙带荷衣绝世嚣，孤亭对坐说前朝。白头晚悟青晖意，醉里援毫为君起。借问风流画者谁，玉堂待诏高廷礼。
题高漫士
作者：王恭
朝代：明

山郭雨新霁，孤云湿犹飞。岚岭隐空翠，石林閒清晖。时与同心人，逍遥爱荆扉。都无浮世累，共我饭蕨薇。日夕笑分去，微风拂罗衣。
题高漫士为周仲器作黄山书室图
作者：王恭
朝代：明

海上见空翠，黄山积扶舆。连林结幽构，中有千卷书。白日但垂帷，抱琴常晏如。何必邺侯家，于焉董生庐。有时岩际书声起，天籁泠泠拂流水。清响遥传野衲禅，馀音半落鲛人耳。芸草春香静掩门，河汾洙泗共谁论。閒将活水澄心镜，向人大笑翻忘言。翰林墨客拈双笔，挥霍新图兴偏逸。寒松满屋疑有声，白云卷帘怕飞出。轩佩追随入泮林，玉堂天路五云深。白头为尔伸长句，直是渔樵一片心。
题高漫士为果之绘阜阳别墅
作者：王恭
朝代：明

吾爱龙门子，解作无声诗。今为玉堂客，留此粉墨奇。满堂山水多佳处，何限清辉阜阳曙。百道泉声缥缈间，几片云来欲飞去。石门沙径逗微曛，飞红沓翠长氤氲。仙人炼处丹梯近，野衲行边鸟道分。房栊正对钟山色，龙龛苍茫岱溪白。槃谷重逢李愿居，辋川复见王维宅。主人兄弟俱好奇，酌酒鸣琴更下帷。客至频移剡溪棹，兴来或赌山阴棋。龙门绘事今无价，千里相思五云下。我是林泉一布衣，为尔翻为有声画。
题高漫士为王明府绘吴航胜览
作者：王恭
朝代：明

无诸故国新宁县，西控雄藩古侯甸。文物遥通汉职方，河山旧入秦封建。霸气荣光几百秋，卉衣椎髻变中州。清朝礼乐弥寰宇，比屋弦歌见鲁邹。六平远树烟中出，百里清晖趣非一。一片沧波海屿秋，千门霁色扶桑日。沧波东逝日悠悠，忆昔英雄驻采舟。御国归龙何处在，太常云去至今愁。伸蒙岩头桂香晚，中丞石上苔花满。陈迹空馀野鸟飞，英声不逐浮云散。我侯远抱连城璧，僚佐相辉应籍籍。近郭行春露冕时，古台下马弹琴夕。风流墨客龙门士，挥霍霜毫寄深意。都将胜槩纪方舆，更喜贤侯重民事。
题高漫士水墨图
作者：王恭
朝代：明

高君兴发泉石间，含毫挥霍写云山。白云无心去复还，青山对人閒更閒。垂萝飞鸟疑可扳，浅浅石濑流潺湲，岚烟瀑雨清心颜。迩来京国推名画，片纸应论百金价。啸台声响人竞闻，不道无声更潇洒。
题高漫士逸墨山水
作者：王恭
朝代：明

古人逸笔多大意，寿岩宝晋方壶是。今之画史谁最奇，玉堂待诏予知己。此君别自有天机，恰似张颠草圣时。醉来也解头濡墨，醒后翻言画者谁。满堂积翠横仙峤，主人坐听苏门啸。万籁天声发指头，百道风泉出心窍。欲借岩扉隐鹖冠，绿萝青壁共谁攀。江云渭树悠悠别，聊寄相思水墨间。
题高牧隐家藏西园雅集图
作者：王恭
朝代：明

清朝戚畹尚风流，簪佩林泉结胜游。转首西园摇落后，大梁佳气也成秋。
题鸲鹆
作者：王恭
朝代：明

毛衣如涴墨，性慧独能言。寂寂空山去，休随众鸟喧。
题鹫峰废寺
作者：王恭
朝代：明

鹫岭郁苍苍，香台出上方。苔花侵佛像，荔叶满僧房。禅榻馀残霭，钟楼半夕阳。空门无色相，何必叹凄凉。
题黄声玉环清楼
作者：王恭
朝代：明

楼虚千瘴合，水木澹清华。积雨仙源白，归云鸟道斜。褰衣凌野翠，捲幔拂秋霞。想见横经夕，苍藤落数花。
题龙山归隐卷
作者：王恭
朝代：明

山人在山心自閒，偶逐无心云出山。云飞飘飘落江海，忽讶山人何得还。山人旧是霜台吏，曾与绣衣掌书记。八州郎吏揖清芬，三尺儿童识名字。万事人间转眼非，山人大笑拂衣归。昔时猿鹤今无恙，别后杉松又几围。林泉未胜功名好，羡君忘机一何早。每因京使买琴弦，屡向词人借诗藁。兴来蹑履到僧家，竹里焚香白日斜。合屿壶山落天镜，五峰百丈横秋霞。我昔逃禅此山里，日坐灵花咽潭水。夜半龙鸣万籁声，四五沙门忽惊起。几年奔走愧尘颜，欲借金梯复再攀。愿留十日与君饮，醉倒白云秋半间。
题龙虎将军凤阳童公思亲卷
作者：王恭
朝代：明

将军少年论五兵，刀头几岁成功名。腰悬鹊印行分阃，令严虎帐居专城。望乡更在云飞处，思亲梦绕临濠树。羽檄星流恐后期，綵衣日远那能顾。忆昨鸣珂出帝京，一门兄弟被恩荣。谁知略地攻城手，偏动瞻云陟屺情。上流浇酒三军醉，半菽饥分苦留意。应嫌食子徒徇名，却笑辞亲空齧臂。南镇闽川胜玉关，唯将忠节慰慈颜。由来葵藿倾心处，只在春晖寸草间。
题�鹑
作者：王恭
朝代：明
体裁：古风

山禽奔奔好羽毛，翼短飞低恋榛莽。荒原野径薜荔稀，莫惮王孙便飞去。原头八月起秋风，寒菊初花枸杞红。雌雄相随莫相斗，官里频将锦衣绣。
饮酒言怀
作者：王恭
朝代：明

竹亭花径小阑干，绿酒新诗且共欢。浮世相逢须尽醉，青云都向命中看。
高凉梁惟正爱日堂
作者：王恭
朝代：明

来日短短去日多，百龄悠悠易蹉跎。事亲不可得而久，日短心长知奈何。帘前白日閒来度，强半光阴夜中去。长日须教十二时，时时好在承颜处。游宦因兹想故乡，铜鱼山色对高凉。家临电白城头树，走马别来凡几霜。忆昨西台著绣衣，今为花县亦忘机。寥寥廨宇秋灯下，海阔天遥有梦归。
高凉梁惟正贤妇歌
作者：王恭
朝代：明

君不见铜鱼山高崒嵂，蜿蜒下有龙湫窟。神秀清泠杳蔼中，散落谁家作英物。清门女大初嫁夫。射中金屏与梦符。勉郎也似乐羊妇，怀节偏同曹大家。郎骑骢马西台客，妾向空闺侍姑侧。朝吟刘向列女篇，夜诵曾参孝经策。愿为王雎不顾情，愿夫天路受恩荣。铜鱼山崩海水竭，世上应磨贤妇名。
高太史墨竹
作者：王恭
朝代：明

乍见琳琅忆澹游，恍然金薤想湖州。谁将史籀临池法，醉扫湘江几叶秋。
高廷礼水墨二图
作者：王恭
朝代：明

龙门醉后墨壶倾，京国遥传北苑名。今日玉堂相梦夜，花昙春树更含情。重林茅舍清溪口，山人醉倒黄精酒。峰头昨夜春雨多，起拂萝衣听寒溜。
高廷礼水墨二图·其一
作者：王恭
朝代：明

龙门醉后墨壶倾，京国遥传北苑名。今日玉堂相梦夜，花昙春树更含情。
高廷礼水墨二图·其二
作者：王恭
朝代：明

重林茅舍清溪口，山人醉倒黄精酒。峰头昨夜春雨多，起拂萝衣听寒溜。
高待诏自京回必逊王修撰寄声相问赋诗以答之
作者：王恭
朝代：明

几年分教向长沙，此日摛文在帝家。清禁日斜还视草，白门朝退暂看花。玉壶载酒多同醉，青鬓流年想未华。近得故人天上别，感君传语问烟霞。
高景度画沧洲景寄舅氏陈拙脩
作者：王恭
朝代：明

绿杨风引白鸥波，波上遥峰扫黛蛾。莫道同心如白水，渭阳回首更情多。
高漫士为许宗显作山水图
作者：王恭
朝代：明

水墨有远态，醉来常讶真。烛前瞥见三湘意，便欲牵裳行采蘋。满堂飞翠疑可掬，眼花忽堕愚公谷。主人捧觞我不闻，但觉啼猿与秋瀑。林间巾舄如有情，谁向沧浪唱濯缨。飒然片雨归彭蠡，恍惚孤云还赤城。醒来始误双毫妙，我与龙门昔同调。世人观画不观神，老夫兴在丹青表。
高要严氏具庆堂
作者：王恭
朝代：明

严助閒堂野水滨，每同兄弟日娱亲。到家几度瞻云迥，恋阙还应爱日频。山色半帘铜鼓曙，潮声入坐顶湖春。史臣定写茆容传，笑拂端溪紫石匀。
鸡公垄
作者：王恭
朝代：明

荒岗古墓鸡垄边，蔓草离离生野烟。狐狸养子隐荆棘，乌鸢作巢衔纸钱。石麟埋沈土花湿，雕砖剥落樵人拾。天阴燹火暗复明，月下精灵语还泣。此坟未必无子孙，夙昔传闻皆宦门。浮荣一去不复盛，空馀古木啼清猿。谁家新冢高数尺，又买西家坟头石。忆过秦中北邙路，丧车辚辚冢无数。黄金买山葬死灰，昨日官军斫坟树。崩茔断圹碎苔痕，髑髅无声眠草根。生前意气动山岳，身后凄凉邈九原。君不见羊公岘首石已刻，季子延陵碑尚存。锦袍醉倒长安市，谁招？石江心魂。岂知百年后，身世两俱没，贵贱终同草上尘。升沈且进杯中物，笑矣乎，悲矣乎，眼中之人今有无。
鸡公垄
作者：王恭
朝代：明
体裁：古风

荒岗古墓鸡垄边，蔓草离离生野烟。狐狸养子隐荆棘，乌鸢作巢衔纸钱。石麟埋沈土花湿，雕砖剥落樵人拾。天阴燹火暗复明，月下精灵语还泣。此坟未必无子孙，夙昔传闻皆宦门。浮荣一去不复盛，空馀古木啼清猿。谁家新冢高数尺，又买西家坟头石。忆过秦中北邙路，丧车辚辚冢无数。黄金买山葬死灰，昨日官军斫坟树。崩茔断圹碎苔痕，髑髅无声眠草根。生前意气动山岳，身后凄凉邈九原。君不见羊公岘首石已刻，季子延陵碑尚存。锦袍醉倒长安市，谁招�石江心魂。岂知百年后，身世两俱没，贵贱终同草上尘。升沈且进杯中物，笑矣乎，悲矣乎，眼中之人今有无。
鸡公垄
作者：王恭
朝代：明

荒岗古墓鸡垄边，蔓草离离生野烟。
狐狸养子隐荆棘，乌鸢作巢衔纸钱。
石麟埋沈土花湿，雕砖剥落樵人拾。
天阴萤火暗复明，月下精灵语还泣。
此坟未必无子孙，夙昔传闻皆宦门。
浮荣一去不复盛，空余古木啼清猿。
谁家新冢高数尺，又买西家坟上石。
忆过秦中北邙路，丧车辚辚家无数。
黄金买山葬死灰，昨日官军斫坟树。
崩茔断圹襟苔痕，髑髅无声眠草根。
生前意气动山岳，身后凄凉邈九原。
鸣砧寄友人
作者：王恭
朝代：明

候馆空垂幔，荒城又捣砧。寒声霜外落，愁思夜中深。响度银灯暗，清和玉漏音。同袍嗟久别，因此惜惊心。
鹁鸽
作者：王恭
朝代：明

云齐千里竞高飞，风引铃声落翠微。几度月明霜冷夜，飘零犹认主人归。
鹡鸰野棘
作者：王恭
朝代：明

野棘荒原日又残，萧条孤影夜栖寒。如今已遂连枝好，又恐分飞在急难。
鹧鸪
作者：王恭
朝代：明

绿树残春外，双飞锦翼齐。长沙有迁客，莫向雨中啼。
鹧鸪啼怀林十二谪后
作者：王恭
朝代：明

鹧鸪啼，声钩辀，空林积雨寒萧索。黄茅岭上几人行，绿树村南万花落。鹧鸪啼，声格磔，谁使霸陵游，翻成夜郎别。惆怅偏伤行路心，苦道行人行不得。昨忆王门闻曙鸡，今朝愁听鹧鸪啼。驿楼宫树曾不悟，旅舍邮亭应始知。鹧鸪啼，草凄凄。长淮路，去弗迷。
黄叶
作者：王恭
朝代：明

带雨飘阶冷，随风著幔凉。愁心故宫树，片片落寒霜。
黄氏小圃
作者：王恭
朝代：明

汉阴丈人心不羁，生小灌园无是非。宁辞白发常抱瓮，大笑傍人皆用机。吾观夫子偏同调，未肯逢时发哂笑。五十仍无簪冕荣，半生独得丘园妙。君家累叶尚高节，太华三峰见秋月。仙都白首卧松云，官署清风洒兰雪。霜露凄凄薄故林，几回风木感情深。疏灯细雨怀亲梦，白石清池养道心。药栏花径青山下，若比平泉更潇洒。清斋时对去官人，习静长留采芳者。涧水世事日灌园，浮云世事不须论。从教纨绮轻荷叶，不分膻腥薄菜根。有时兀坐榕阴里，悠悠目送孤鸿起。向人不饮少陵杯，开口常轻马迁史。燕綵堂深日日春，来清堂上好娱宾。嗟予江海流离客，愧尔林泉淡荡人。
黄蜀葵
作者：王恭
朝代：明

芳心曾为太阳倾，云叶离离玉露零。想似茂陵仙梦远，柏梁秋雨洒金茎。
龙门行留别陈大因悼杨关西
作者：王恭
朝代：明

枫林野水龙门道，海屿青冥秋浩浩。沙头昏晓落寒潮，渡口寒暄自芳草。芳草萋萋春复秋，来往行人应白头。十年不醉龙门夜，此复经过愁更愁。绿江沈沈泛轻舸，旅舍萧条独行坐。秋风飒飒吹雁来，山叶飘飘向人堕。元龙高楼谁复过，子云旧宅今如何。年芳寂寞山花笑，往事凄凉野鸟歌。此去伤心不能已，叹息人间秪如此。词赋空留千万言，世人见如一杯水。沦落天涯一遇君，龙门之下又离群。那知别后芳山里，叫月清？谁忍闻。
龙门行留别陈大因悼杨关西
作者：王恭
朝代：明
体裁：古风

枫林野水龙门道，海屿青冥秋浩浩。沙头昏晓落寒潮，渡口寒暄自芳草。芳草萋萋春复秋，来往行人应白头。十年不醉龙门夜，此复经过愁更愁。绿江沈沈泛轻舸，旅舍萧条独行坐。秋风飒飒吹雁来，山叶飘飘向人堕。元龙高楼谁复过，子云旧宅今如何。年芳寂寞山花笑，往事凄凉野鸟歌。此去伤心不能已，叹息人间秪如此。词赋空留千万言，世人见如一杯水。沦落天涯一遇君，龙门之下又离群。那知别后芳山里，叫月清�谁忍闻。
龙龛龙集并序
作者：王恭
朝代：明

莲宇最高处，青萝隐丹梯。钟鸣海色动，四壁闻天鸡。簝竹苍梧野翠分，石林阴洞未归云。香炉峰小开窗见，水乐声寒隔坐闻。回风飒飒吹松栝，落日澄潭见毫发。龙眠水底呼不醒，千岁寒漦雨苔滑。而我发遐想，兴来随所之。缘云踏鸟道，披荒上天池。天池色映黄姑水，手接飞藤洗双耳，鬼谷仙源杳霭间，雁荡天台只如此。望海亭中载酒来，石楠花气拂金杯。葛衣醉倒翻经榻，纱帽狂歌施食台。龙龛法似心无垢，宴坐禅扉说空有。玄度难酬支遁词，凿齿曾于道安厚。浮梁少尹欲朝天，群从相看惜别筵。遥想五云双阙下。时时飞梦绕林泉。
喜边生狱将释
作者：王惟俭
朝代：明
体裁：五言排律

白日还垂照，圜扉始被恩。西河休筑馆，东岱已归魂。无复鬓毛旧，祇应皮骨存。感时心寸折，逢客泪双痕。冤讶秦城重，狱看汉吏尊。江淹书欲上，杜笃诔何论。往哲犹闻累，馀生忽见原。秋风解网后，洒涕叙凉温。
望惠山
作者：王惟允
朝代：明

昔者岁庚戌，承檄离故乡。遽以此山别，关陕隔异方。缅怀林壑姿，令人归思长。潇洒栖白云，青松荫石床。泠泠第二泉，流润石髓香。今辰罢官守，春风促归航。青青九龙峰，郁然当我藏。我本江海人，泉石有膏肓。一从挂尘网，鬓发已苍苍。寄谢桑苧翁，卜邻漪澜堂。
过扬州
作者：王惟允
朝代：明

华屋朱帘十万家，春风吹尽旧繁华。留连野色惟残蝶，应答江声有乱蛙。明月楼前沽美酒，蕃釐观里看琼花。我来谩忆曾游处，立尽斜阳一叹嗟。
神应港
作者：王惠
朝代：明

江水奔投海，湍沙障作堤。萦纡盘数里，迢递接双溪。港窄波还漫，潮平岸始低。鲛人频揭水，蕃舶每胶泥。宋将威何赫，王师力并齐。辇沙劳畚锸，堰水跃鲸鲵。既辟俄云合，将通又复迷。海神驱万族，飓母驾群犀。别港开如堑，征帆径若溪。庙坛初建设，祭物盛提携。不独便舟旅，更兼喜旄倪。当时神显应，此日客分题。烂漫离杯劝，娇腾驻马嘶。不堪情缱绻，回首暮云西。
程烈妇诗二首
作者：王惠
朝代：明

西风昨夜怒掀天，吹折瑶池并蒂莲。夫属妇言情已切，妇从夫死志弥坚。不惟大义今时重，犹有芳名后世传。最是伤心孤与老，一家两地隔蛮烟。人间何事使人惊，一死能全万古名。合卺已相同穴葬，盖棺宁忍别偷生。肝肠断折情犹切，节义坚贞命必轻。多少英雄名达士，临危何不尽忠诚。
程烈妇诗二首·其一
作者：王惠
朝代：明

西风昨夜怒掀天，吹折瑶池并蒂莲。夫属妇言情已切，妇从夫死志弥坚。不惟大义今时重，犹有芳名后世传。最是伤心孤与老，一家两地隔蛮烟。
程烈妇诗二首·其二
作者：王惠
朝代：明

人间何事使人惊，一死能全万古名。合卺已相同穴葬，盖棺宁忍别偷生。肝肠断折情犹切，节义坚贞命必轻。多少英雄名达士，临危何不尽忠诚。
七夕效梁体
作者：王慎中
朝代：明
体裁：五言律诗

灵驾中霄会，明河一水遥。缓波通聚语，流月鉴离标。环佩香风散，绮罗绛雨消。微欢还复罢，枉用鹊为桥。
万寿节侍班奉天殿柬丘集斋侍御二首·其一
作者：王慎中
朝代：明
体裁：七言律诗

风生露掌集祥乌，云耀紫清五色殊。宫扇徐开蟠雉尾，炉烟高袅绕龙枢。燎移百辟佩环列，星落千门簇伏俱。虚薄自惭违补衮，瞻依叨从效嵩呼。
万寿节侍班奉天殿柬丘集斋侍御二首·其二
作者：王慎中
朝代：明
体裁：七言律诗

鸡筹鱼钥漏声催，凤阙龙楼拂曙开。五色祥云扶北极，万年天子在中台。仙人乐奏钧天上，王母桃从琼水来。独进千秋金鉴录，侍臣不愧九龄材。
三日偕容台诸僚友游大慈恩寺登镜光阁即席赋
作者：王慎中
朝代：明
体裁：七言律诗

鹫峰飞宇孤逾丽，凤甸晴烟翠欲重。北海霜冰虚暖气，西山云树散春容。殊方天地愁目尽，此日登临新岁逢。况是携游俱俊逸，但教得醉任萍踪。
上外祖李竹坡先生致尚宝政二十四韵
作者：王慎中
朝代：明
体裁：五言排律

国运开贞泰，今王礼旧耆。颁旌招野伏，惊代擅雄姿。邦俊推公望，朝章属令仪。丘樊驰束帛，海峤动纶丝。玉署初移宠，金扉后命贻。西垣瞻日殿，内阙切云司。雨露青冥润，弁缨象纬疑。秪言翔岳鷟，讵意曳涂龟。道大经徇禄，几先果避时。竟忘魏阙眷，不废考槃词。临组惟三揖，封章恳一辞。皇心揆赤悃，温诏下彤墀。计决群贤早，名高一代垂。沧波薄赤绂，黄发狎青鹥。栖谷情自得，还山迹信追。直嗤少室出，谁赋北山移。茑户琴书暇，筠庄岁月迟。江天疏远目，花鸟怯新诗。傲世南阳蠖，寻仙绮里芝。瑶兰湘畹纫，玉树谢庭枝。峻节元齐杜，养真亦寻雌。登龙汉士慕，歌凤楚狂悲。尚想篇翰接，终虚几杖随。因风敷此曲，遥望碧云涯。
上巳日游大慧寺后山二首·其一
作者：王慎中
朝代：明
体裁：古风

雅性遗生迫，微尚在幽深。联珂遵城隩，肃轸逗河阴。春气柔且嘉，明霁旷遥寻。白日丽黄隰，惠飙荡芳林。况此中园丘，不异西山岑。萦阜上岩嵌，攒石下亏嵚。览物易成趣，即景纡登临。陟峻或拆秀，乘风时披襟。目施晞阳葩，耳夷悦候禽。留连尘外侣，放浪阿中吟。寝痾怅在昨，真蕴惬自今。
上巳日游大慧寺后山二首·其二
作者：王慎中
朝代：明
体裁：古风

良时展芳宴，乃在西坰囿。珍木敷丹霞，翔云冠篁竹。柔条纷葳蕤，扬萼随风郁。命酌临疏槛，改席俯岑萼。徽丝启丽节，簧筦递间作。烝殽归不馀，驰爵无虚复。式敖欢具美，迨辰旷行乐。不顾好无荒，但恐沉曜速。神往物俱捐，形遗思自豁。令仪钦末要，脩矩誓远服。
上洞宴集二首·其一
作者：王慎中
朝代：明
体裁：五言律诗

千峰最高顶，上客敞芳筵。心豁云初散，形忘酒易传。沧溟侔洞达，城郭俯纷阗。一与豪贤饮，翛然病已捐。
上洞宴集二首·其二
作者：王慎中
朝代：明
体裁：五言律诗

凭高张宴好，岚翠满轩楹。杯泛流霞气，弦含漱玉声。魂消游目远，日入发谈清。情深宁在酒，不醉自非情。
与何他山期住灵源数日予偶以事先归二首·其一
作者：王慎中
朝代：明
体裁：七言绝句

嘉诺本期山顶宿，却寻归路下黄昏。风前岩草揶揄态，愧面仓皇出洞门。
与何他山期住灵源数日予偶以事先归二首·其二
作者：王慎中
朝代：明
体裁：七言绝句

天边斜日渐低山，照见归人影不閒。举首遥瞻峰顶寺，禅凡只在转身间。
与王介亭明府觅桂花栽
作者：王慎中
朝代：明
体裁：七言绝句

桂满山中刈作薪，小园难见一枝春。河阳县里花无数，宁惜馀芳及故人。
丘少泉卧病山中作诗见贻用韵奉答兼以候之
作者：王慎中
朝代：明
体裁：五言律诗

怜君卧病久，枕上过芳春。山色翻欺瘦，莺声总唤嗔。鵩占休臆对，蛇壁易迷真。学取无生理，心中灭尽尘。
东昌题任元朴御史园
作者：王慎中
朝代：明
体裁：七言律诗

选地幽栖近水湄，野人争席鸟忘机。垂柳袅袅供书带，蔓薜青青取制衣。不学蒋园延客少，却嫌郑谷受名非。任公本擅投纶术，可以方壶作钓矶。
东桥公既登衡山集所制作成帙名曰登衡小记远辱寄示时予适行部南康受而读之有张孟阳之思
作者：王慎中
朝代：明
体裁：五言律诗

登高能作赋，大雅感予襟。气敌衡山峻，思涵楚水深。览图乖往迹，讽咏发驰心。犹因庐阜对，稍缓四愁唫。
东桥顾公巡抚湖南行部至衡州纵游南岳某闻而慕之二首·其一
作者：王慎中
朝代：明
体裁：五言律诗

中丞行问俗，南岳待题文。草木巡游发，江山览顾分。奠椒祠赤帝，指竹吊湘君。霜气凌朱火，千峰紫翠纷。
东桥顾公巡抚湖南行部至衡州纵游南岳某闻而慕之二首·其二
作者：王慎中
朝代：明
体裁：五言律诗

好游晚益耽，身到楚天南。胜迹摩崖刻，奇文览记探。高僧留与偈，野客偶成谈。更有名书写，藏山副石函。
东郊朝日坛
作者：王慎中
朝代：明
体裁：七言律诗

扈扈崇坛冠景岗，翔梧灌梓郁分行。金铺翼凤层壝列，玉磴疏龙四陛张。云气承晖皆赤色，灵坻郊位正青方。欲观圣制光宸极，为识群心奉太阳。
中州道院夜宴
作者：王慎中
朝代：明
体裁：七言律诗

孤舟宛在水中央，仙洞深深草木香。林下鹤行随得路，径边萝蔓过罥裳。兴来斟酌琼浆泻，吟罢参差玉树苍。白露满天河汉浅，还城灯火一川长。
中秋夕东楼宴集用韵·其一
作者：王慎中
朝代：明
体裁：七言律诗

关山雁过晴天迥，凉气偏成鼓角哀。岑寂欲寻娱目处，风流相命上楼来。井参浸汉金波漾，雉堞窥湖玉镜开。满席瑶华依锦绮，相看忍负手中杯。
中秋夕东楼宴集用韵·其二
作者：王慎中
朝代：明
体裁：七言律诗

明月中天处处同，清辉无似此楼中。宾僚尽倚兰将玉，烹炙真兼鱼与熊。爽逼冠衣森浩窅，影涵闉郭动冲融。一声笛叫光零乱，更借灯前舞袖红。
丰城县感张雷得剑之事作
作者：王慎中
朝代：明
体裁：五言律诗

昔人求宝剑，绝识理无违。此地闻言是，今来满目非。空馀埋后土，不见斗间辉。神物终难测，知从何处飞。
丰城县长至日
作者：王慎中
朝代：明
体裁：五言律诗

岁晏勤王事，乡心扰客居。闭关当此令，行路欲马如。江净霜飞后，城开日出初。署斋频眺望，云物正堪书。
临川郡楼张都阃招饮
作者：王慎中
朝代：明
体裁：七言律诗

楼阁崔嵬俯一州，当楼置酒楚天秋。参差梅柳军中乐，高下溪山城上游。席照满轮宜取醉，林飘一叶正关愁。银瓶颇怪倾难尽，曾换将军旧紫骝。
临江仙·夜来秉烛观一枝莲赋
作者：王慎中
朝代：明
体裁：词

向日名花看未足，故将银烛高烧。小屏隐映绛光摇。微明如妒，艳半暗，益生娇。斗转参横深院静，佳人与永今宵。炉烟细袅罩生绡。无情空意，恼不语，自魂销。
临江仙·饮罢归来得病自嘲
作者：王慎中
朝代：明
体裁：词

山泽臞儒枯到骨，何曾大嚼深杯。今朝伏枕不须猜。蛇悬弓壁上，羊过菜园来。掩袂自讥还自解，亦知口爽生灾。故人高会喜追陪。疾多宁为肉，病至不关醅。
丹霞观
作者：王慎中
朝代：明
体裁：五言律诗

闲行随鹤引，不觉入云深。幽壑绝来迹，桃花开满林。山香知药草，谷响识灵禽。欲问采芝老，人间不可寻。
乌夜啼
作者：王慎中
朝代：明
体裁：乐府曲辞

银汉微风月半阴，轻罗绣幌麝烟沉。栖乌不晓肠方断，故傍纱窗啼夜深。
乐平道中暮宿田家
作者：王慎中
朝代：明
体裁：七言律诗

风雨萧萧仆马烦，客身寂寞托空村。深闻夜杵应傍舍，静对寒灯独掩门。难竟孤眠尸吏愧，犹惭一饭野人恩。晨兴欲问田家乐，官骑催程不得言。
九日雨止力疾登万石峰四首·其一
作者：王慎中
朝代：明
体裁：七言绝句

黄花似解喜人来，作意生香泛酒杯。风雨昨宵真错恼，今朝菊蕊为吹开。
九日雨止力疾登万石峰四首·其三
作者：王慎中
朝代：明
体裁：七言绝句

最令人悲节是秋，劝君莫作昔人愁。手把蟹螯杯更满，世间万事可长休。
九日雨止力疾登万石峰四首·其二
作者：王慎中
朝代：明
体裁：七言绝句

乱石高峰最上头，脱巾挂树在清秋。戴帽盘旋尊俎畔，孟嘉未可论风流。
九日雨止力疾登万石峰四首·其四
作者：王慎中
朝代：明
体裁：七言绝句

雨罢天青山尽出，登山勉强扶衰疾。纵然不饮茱萸酒，犹胜家中过九日。
九月十五日黄东石招游北山石室陪西川郡伯用韵
作者：王慎中
朝代：明
体裁：七言律诗

九日忽然过六日，好游可不惜流光。最怜贤主能开宴，赖有佳宾肯爱狂。怪石解衣尘气净，名山对酒野情长。便拚登览穷兹月，岂必重阳萸菊芳。
九江夜雨示薛广文
作者：王慎中
朝代：明
体裁：五言律诗

稍稍空堂暮，羁心自不聊。疏灯生寂寞，寒雨对萧条。木落岁将晏，鸿鸣江正遥。清扬居室远，谁与永今宵。
习仪·异典也
作者：王慎中
朝代：明
体裁：古风

芝坛敛浮景，休气郁招清。晨旭流翠葆，泰风飏华旌。飞龙丽重霄，蕤绥在天庭。式礼纡皇步，笃恭轸圣情。几几磩承舄，亭亭云耀纮。秉离临日鉴，乘乾健天行。升崇俨帝对，纳陛惕凌兢。周折并圆方，兴俛以屏营。万舞罗皋帗，广乐陈咸茎。度以哲罔忒，文用道自弘。卒事秩无愆，百辟具维刑。亹亹不显德，千载扬徽称。
书怀答彭石屋
作者：王慎中
朝代：明
体裁：五言律诗

已悔为人学，还因世网留。行云时出岫，逝水偶成流。事简知无术，交疏悟寡俦。方将齐外物，窃比我蒙周。
予以事由陈趋项周梅崖参知方自项还皆以夜行造次相逢顷刻而去
作者：王慎中
朝代：明
体裁：五言律诗

多事穷奔走，幽襟待细论。如何逢路侧，还向夜中分。色笑匆匆接，清言悄悄闻。劳生元易感，况复睹离群。
予行部丰城建安李君时言往提督滇南道出兹邑相见甚欢君出高文见示稍为论订遂及性术之辨最多往返
作者：王慎中
朝代：明
体裁：七言律诗

一从为别苦无欢，汩汩交游意不存。此道常遭下士笑，将心懒向世人言。斜阳萍水逢携手，深夜兰灯惠讨论。不悟当筵忘肉味，含情相对似穷源。
云东次前诗用韵再呈
作者：王慎中
朝代：明
体裁：七言律诗

盈盈素质映银瓶，谁识仙葩此寄生。初满室时风入户，正宜人处月窥楹。况逢高韵能同好，未许幽襟抱独清。共指罗浮山上约，便堪脱躧世中情。
五月五日浴起作
作者：王慎中
朝代：明
体裁：五言律诗

芳兰浮小鼎，燃用桂为薪。初暖闻盈室，微和接澡身。形骸元土木，时节且槃巾。虽然新浴后，未振故衣尘。
从军行六首·其一
作者：王慎中
朝代：明
体裁：乐府曲辞

刁斗声传催蓐食，挺戈跃马过萧关。金疮昨夜元戎吮，为报闺人哭不还。
从军行六首·其三
作者：王慎中
朝代：明
体裁：乐府曲辞

狼烟高照羽飞书，亭障迢迢塞草枯。授钺争看求大将，勒兵谁为取高奴。
从军行六首·其二
作者：王慎中
朝代：明
体裁：乐府曲辞

苦乐军中日不同，锦裘貂帽自临戎。蒙茸介胄生虮虱，老向边庭未立功。
从军行六首·其五
作者：王慎中
朝代：明
体裁：乐府曲辞

从军须是问何从，莫倚雕戈决陷锋。贰师帐下分金券，猿臂将军老不封。
从军行六首·其六
作者：王慎中
朝代：明
体裁：乐府曲辞

边尘蔽野飞无定，半是征夫朽骨灰。每岁将军临大漠，几时天子弃轮台。
从军行六首·其四
作者：王慎中
朝代：明
体裁：乐府曲辞

略地欲将青海邻，新开边境更名秦。风沙塞上埋芳骨，红粉楼中忆远人。
仙都观
作者：王慎中
朝代：明
体裁：古风

吾生罔象求，飘忽御冷风。举足践元气，天门见开通。美哉不死庭，观阙何严崇。琪树敷珍叶，虚空出蕊宫。仙人初降止，鸾鹤纷来同。赪霞晃裾袂，二曜明两瞳。玉体垂一臂，接我游高空。手授玄简文，跪读未及终。倏值冲焱过，吹堕绿云中。恍若形骸丧，俄顷还旧躬。因思在人世，扰扰如鼠虫。
仙都观午食
作者：王慎中
朝代：明
体裁：古风

世人安美食，日日事甘芳。岂识有真士，餐和吸琼浆。珍肥祇腥臭，粱稻如糟糠。未能绝世缘，形为调饥妨。虽不贪外味，犹欲饱中肠。炊烟借丹灶，载匕升石床。兹愧小人腹，难期辟谷方。
仲冬朔日江行
作者：王慎中
朝代：明
体裁：五言律诗

心想定何依，摇摇共席飞。壮图惊节变，直道与时违。迹比虞翻是，才方贾谊非。精诚嗟靡托，捐佩侍江妃。
伯母颜孺人七十寿
作者：王慎中
朝代：明
体裁：古风

岁在戊申月逢七，由朔至十加二日。吾家华堂敞高筵，平旦訢訢孙子集。杯盘纷错具旨珍，人各有持供其职。罗跪再拜次第陈，奉充孺人腹中实。一觞一箸和气蒸，欢溢堂除难具悉。从子慎中前致词，今年孺人年七十。齿坚腹健头发苍，炯炯两眸如点漆。懿慈本自协天休，以德召祥理可必。嘉庆请从今岁始，遐龄长驻苍山色。岁岁来陈此日觞，孺人不老从子耋。
伯氏曾渐溪先生奉使册靖江王敬上四十四韵
作者：王慎中
朝代：明
体裁：五言排律

汉将标南纪，周王暨外埏。黄支开象郡，赤社直牛缠。潍水扶桑表，郁林沧海边。霜清八桂瘴，岚结九疑烟。立壁攒青盖，飞峰削紫莲。伏波盘荔峡，罗阁瞰梧川。光色美如此，珍奇产固然。轨苞输御府，贡篚达郊廛。经野襟交广，肇封俯柳全。授圭罗赭组，分土胙炎天。玉叶枝璀璨，银潢派接连。维城宗子令，开国大君专。带砺河山固，金汤磐石坚。瞻依一万里，屏翰二千年。惇族纡宸眷，建侯展睿权。文阊簇仗启，广乐鼓镛阗。贝阙丹霞袅，铜楼霁景鲜。冠裳趋济济，缨�萃翾翾。节捧星辰上，制传象纬前。瑶函藏宝册，金匮閟琳编。翠琯祥云抱，紫泥卿日悬。皇华十道出，司谏一身迁。螭笔暂须辍，龙颜梦尚牵。兰坰张祖晏，桐柱奏离弦。雪送燕关骑，春催楚蠡船。异花纷拂缆，怪鸟哕迎旃。庐霍行堪结，巫衡览更便。槎摇弱水影，旌飏阆风颠。列洞密猩语，诸蛮解汉言。冈峦眺邈邈，原薄骤駪駪。篁竹啼猿合，石楠蹻�缘。輶轩骈入境，剑舄忽登仙。圣主威光近，明王礼数虔。遐荒宪命播，藩域宠灵宣。昼向日边接，昏从花下旋。墀迎珠蹑履，裾曳�平毡。淮国宴游洽，梁园词藻传。观风行问俗，访古重怀贤。帝子苍梧些，湘妃澧浦篇。尧山浇桂酒，舜庙撷芳筌。逢鹤还珠洞，寻砂勾漏泉。岂云奔命远，宜是胜游偏。谢客唫应遍，仲宣赋可镌。茫茫五岭外，何日使星还。
侠客行四首·其一
作者：王慎中
朝代：明
体裁：乐府曲辞

英英名姓满咸秦，然诺如山不顾身。笑却朱家生季布，犹烦缓颊说他人。
侠客行四首·其三
作者：王慎中
朝代：明
体裁：乐府曲辞

輘轹王侯气若林，片言不易万黄金。两河南北人无数，缓急惟当剧季心。
侠客行四首·其二
作者：王慎中
朝代：明
体裁：乐府曲辞

目慑荆卿非勇胆，锥伤晋鄙可羞颜。棱棱怒气堂坛上，颈血看溅十步间。
侠客行四首·其四
作者：王慎中
朝代：明
体裁：乐府曲辞

长安城中多车马，日暮相逢杜陵下。半语未交意已倾，馀人琐琐何为者。
侯民部静溪招游甘棠湖陪宪使管复斋诸公
作者：王慎中
朝代：明
体裁：古风

积雨夏阴生，瀰漫湖水遍。悔为一室拘，幸逢方舟宴。远屿微出江，杂芳正盈甸。沿流始溯洄，逗浦更游衍。树色逐桡回，波容随望变。放情鱼鸟间，景昃不知晏。云气轻嘉体，兰觞易酬献。一杯己可欢，况以偶时彦。
信州登城楼
作者：王慎中
朝代：明
体裁：五言律诗

楼高身出地，稍见山川遥。飞鸟青天广，平芜白露凋。孤云归满岫，千亩长秋苗。周览乘时暇，忻兹土俗饶。
信州皇华亭
作者：王慎中
朝代：明
体裁：五言律诗

谁识悠悠意，寒流对寂寥。閒禽遵水曲，过棹入风谣。细雨青山映，繁霜赤岸凋。门前来往路，坐使岁时销。
偶怀
作者：王慎中
朝代：明
体裁：五言律诗

愁绪乱无端，人情急似湍。孤根元有植，枉道亦何难。独酌不成醉，强歌聊自宽。世无知心者，应谓予不谖。
元夕柬青门
作者：王慎中
朝代：明
体裁：五言律诗

星宿烂山城，人家正竞灯。微霜资照烛，皓月见侵凌。遇节心犹胜，追欢病不能。问君今夕兴，还似少年曾。
元夕独坐
作者：王慎中
朝代：明
体裁：七言律诗

幽居犹惜岁峥嵘，独坐迢迢匆二更。遥夜纷华千品动，空堂寂寞一灯明。魂消舍北笙歌发，心静门前车马行。颇被时人讥寂寞，胡然闭户古先生。
元夕示舍弟道原
作者：王慎中
朝代：明
体裁：七言绝句

百事婴心感我生，因耽寸禄竟无成。行年三八仍过七，岁月空多作尔兄。
元日于藩省祝贺述怀东徐少湖太史
作者：王慎中
朝代：明
体裁：七言律诗

苍苍寒色满严城，霜露楼中刻漏清。烟杂燎光看晓浅，风摇烛影觉春生。壮心已谢鹓鸿侣，病齿空馀狗马情。才薄本宜长远斥，问君何事厌承明。
元日侍班奉天殿
作者：王慎中
朝代：明
体裁：七言律诗

王正元日新尧历，天子明堂拱舜衣。仙乐同钧谐凤奏，文星合璧抱龙旂。云间阊阖鸣珂入，风转炉香惹袖归。三载郎曹淹赤绂，尚惭补衮寸心违。
元日访青门月台寺寓处坐谈竟日
作者：王慎中
朝代：明
体裁：五言律诗

无事缘长病，似君在客边。椒花休颂酒，柏树共谈禅。岁律风微觉，人天语自玄。香闻应有悟，景昃未言旋。
入塞曲六首·其一
作者：王慎中
朝代：明
体裁：乐府曲辞

一箭穿云敌骑亡，牙旗驻碛受降王。已勒禅文姑衍上，更将露布达明光。
入塞曲六首·其三
作者：王慎中
朝代：明
体裁：乐府曲辞

卷旆风行扫北平，铙歌尽唱凯旋声。白驮载甲三千万，无数降王系一缨。
入塞曲六首·其二
作者：王慎中
朝代：明
体裁：乐府曲辞

汉帝未央亲定赏，最奇深入是高勋。万人膏血涂原草，恩宠都归霍冠军。
入塞曲六首·其五
作者：王慎中
朝代：明
体裁：乐府曲辞

驼峰盘炙蒲卜酒，烂醉亲沾陛赐恩。金印累累悬肘后，何言兵出是凶门。
入塞曲六首·其六
作者：王慎中
朝代：明
体裁：乐府曲辞

夺取祈连筑汉台，敌人魄丧色如灰。边亭卧鼓休鞍马，每过山前恸哭回。
入塞曲六首·其四
作者：王慎中
朝代：明
体裁：乐府曲辞

七宝妆鞍马汗朱，凯行身著赐貂褕。幕南斥断天骄帐，阙下临看日逐俘。
六合亭
作者：王慎中
朝代：明
体裁：古风

亭宇凭虚空，结构出妙境。攀援藉葛藟，毫末凌光景。豁达四天通，夷犹双目骋。云生当正襟，风起吹方领。泉脉散千峰，湖波澄万顷。烟霏自开敛，鱼鸟各翔泳。即事天机深，忘言外物屏。始知世上日，不比山中永。
关山月二首·其一
作者：王慎中
朝代：明
体裁：乐府曲辞

青海风高月出迟，关山漠漠雁飞时。不寐征夫俱泪落，何须更向曲中吹。
关山月二首·其二
作者：王慎中
朝代：明
体裁：乐府曲辞

万年明月照霜天，独向望乡台畔圆。共看毡裘嘶马上，应同闺被绣鸳边。
兵会馆赴静泉公招陪南衡涵泉二公夜宴二首·其一
作者：王慎中
朝代：明
体裁：七言律诗

谁云州郡有缠牵，自是高情接胜筵。选地张油宜望海，建瓶泻酒胜如川。层城未阖娱遥夜，列宿初稀美碧天。政务从容能好客，一时良牧最称贤。
兵会馆赴静泉公招陪南衡涵泉二公夜宴二首·其二
作者：王慎中
朝代：明
体裁：七言律诗

高馆张筵压海堧，平临极浦俯涛澜。洪流挹入黄金盏，清汉孤悬白玉盘。席上鸣笳聊起舞，风前秉烛更留欢。振衣渐觉襟裾重，忘却萧萧霜露寒。
兵会馆赴静泉公招陪南衡涵泉二公夜宴二首艾静泉督造水舰初成获纵观其盛赋此奉献兼呈南衡涵泉二公二首·其一
作者：王慎中
朝代：明
体裁：七言律诗

雄略沨沨美郡丞，英资真称佐专城。坐看整暇临樽俎，自有威棱领甲兵。海戍天清烟不起，楼船风静水微平。故引簪裾观控险，共知制胜在销萌。
再出武阳宿前民家
作者：王慎中
朝代：明
体裁：五言律诗

秋原衰草遍，投馆日黄昏。驽马知径道，空山向旧门。农人依鸟隼，吏卒偶鸡豚。坐席无争者，犹惭道未尊。
再至功德寺与张水部偕二首·其一
作者：王慎中
朝代：明
体裁：五言律诗

路谙能自至，僧狎不须猜。蔓藤犹覆院，萋草已侵台。竹怜独宿处，花为再看来。与君同避地，得笑且衔杯。
再至功德寺与张水部偕二首·其二
作者：王慎中
朝代：明
体裁：五言律诗

旧宿春初转，今来节载阴。风烟殊岁色，云物异登临。问松怀系马，开阁恋披襟。奔命兼行乐，携游倍赏心。
再至德安公署
作者：王慎中
朝代：明
体裁：七言律诗

为官懒拙本无称，乐业田闾寡讼争。闲署簿书终日静，孤城草木及春荣。行庭最爱苍松色，隐几翻嫌鸣鸟声。屡向此中民不厌，年来自哂近人情。
再至魏县而魏尹未还赋此奉寄兼以为谢
作者：王慎中
朝代：明
体裁：古风

行役不遑安，飘飘同逆旅。晨发旰未休，仆夫谯相语。旱气起烦云，骄尘长新暑。素衣已尽化，挥汗欲成雨。名城暮自投，倦翼非斯举。邑吏忽来趍，司门不吾禦。阴沉华馆静，鹊巢俟鸠处。坐享庖廪供，水火求辄与。窃食惭本心，爱此民性古。再至已如归，转忆东道主。
冬日郊望二首·其一
作者：王慎中
朝代：明
体裁：七言绝句

长溪渺渺断行舟，惟见閒云逐水流。徙倚溪头忘却去，此心聊共水悠悠。
冬日郊望二首·其二
作者：王慎中
朝代：明
体裁：七言绝句

寒鸦飞尽暮天空，缭绕川原晻霭中。林叶如丹垂欲堕，枝头更起晚来风。
冬至大祀斋居
作者：王慎中
朝代：明
体裁：五言律诗

霜清天汉沉，月白古松阴。虚独看灯静，斋明爱夜深。劳生因息妄，倦客暂安心。屡从郊雍驾，飘沦底似今。
凉州词
作者：王慎中
朝代：明

莽莽平沙雁不飞，马头谁复寄征衣。欲看春色惟凭柳，柳叶初青春已归。
凉州词二首·其一
作者：王慎中
朝代：明
体裁：乐府曲辞

莽莽平沙雁不飞，马头谁复寄征衣。欲看春色惟凭柳，柳叶初青人已归。
凉州词二首·其二
作者：王慎中
朝代：明
体裁：乐府曲辞

河西老卒不知秋，独倚营门望戍楼。芦管声中千里月，万行征泪一时流。
减字木兰花 其一 病中闻温古榕有疾作此奉讯
作者：王慎中
朝代：明
体裁：词

闭门过夏。落尽红英空蹂籍。却讯同心。报道伤春思不禁。相离几许。寂寞多时违笑语。可惜年光。都为奄奄伏枕妨。
减字木兰花 其四 霜中芙蓉
作者：王慎中
朝代：明
体裁：词

熻熠偏增淑态，晶荧直逼明姿。银缸高照最相宜。撩得芳心难睡。影闪虚疑态去，光摇错认娇随。中宵魂荡笑贪痴。枉被无情勾引。
减字木兰花 病中闻温古榕有疾作此奉讯 其二
作者：王慎中
朝代：明
体裁：词

平生多病。颇被亲知怜蹭蹬。此妙休传。不是同人莫与言。閒情灭尽。恰似炎灰寒了烬。只有情思。收拾神灵总入诗。
出塞曲五首·其一
作者：王慎中
朝代：明
体裁：乐府曲辞

双毂亲劳万乘推，雕鞍玉勒引良媒。长驱直捣楼烦北，有耳何由掩疾雷。
出塞曲五首·其三
作者：王慎中
朝代：明
体裁：乐府曲辞

铜焦儆卒催先发，玉斧分兵逐右贤。苦战三军俱饮血，誓将名姓勒燕然。
出塞曲五首·其二
作者：王慎中
朝代：明
体裁：乐府曲辞

组练千重色似冰，陇头亲见将星明。鸟蛇结阵云横野，貔虎连营月近城。
出塞曲五首·其五
作者：王慎中
朝代：明
体裁：乐府曲辞

关山何处不堪愁，猎猎悲风塞草秋。本倚功成凭箭镞，宁论情怨望刀头。
出塞曲五首·其四
作者：王慎中
朝代：明
体裁：乐府曲辞

邀隽分追五单于，干戈扰扰不胜俘。生掠降戎侦竁幕，衔枚一夜到狼胥。
出游城南山寺
作者：王慎中
朝代：明
体裁：七言律诗

一官常懒爱僧闲，来往禅机每扣关。绿柳闭门空自长，白云出岫不知还。欲牵簪绂奈微力，岂少莺花非故山。那似匡庐为社者，投师不远栗林间。
出碧云寺道中望香山
作者：王慎中
朝代：明
体裁：七言律诗

回马已失碧云寺，举目还望香山陲。峰峦近日秀可结，楼阁栖云深不移。灵帝翠旗飒欲下，仙人玄鹤飞相随。瑶花璚草如可得，青藜白�任所之。
刘函山招游大明湖
作者：王慎中
朝代：明
体裁：古风

轻舟恣所往，适趣何必深。居然在城郭，而得混鱼禽。翠岫远衔席，绿波清照襟。明湖既得性，芳岁亦娱心。暮景媚涵水，春风吹满林。岸木稍变色，汀草微生阴。浩荡纷言笑，满盈递酌斟。不能日日至，勿云乐太湛。
刘函山田庄宴集同顾雍里三首·其一
作者：王慎中
朝代：明
体裁：五言律诗

言驾出寻君，暂因屏世氛。不忘鸡黍约，解与麋鹿群。比舍垂青柳，前山起白云。相看同此趣，无以仕农分。
刘函山田庄宴集同顾雍里三首·其三
作者：王慎中
朝代：明
体裁：五言律诗

向晚西郊密，翛然野外秋。土膏含雨润，山气带烟流。故道牛羊反，前林鸟雀投。犹言明月好，其奈促鸣驺。
刘函山田庄宴集同顾雍里三首·其二
作者：王慎中
朝代：明
体裁：五言律诗

白日永留欢，田园胜事偏。盘餐兼野蔌，厨火杂村烟。逸兴看中圣，高谈接上贤。相忘宾主意，留滞不言旋。
刘函山穫田庄居久不至城诗以问之二首·其一
作者：王慎中
朝代：明
体裁：五言律诗

闻君去不还，种田因住山。既为百口计，兼得一身閒。禾穗登场上，泉流激圃间。谁知城郭里，幽兴亦相关。
刘函山穫田庄居久不至城诗以问之二首·其二
作者：王慎中
朝代：明
体裁：五言律诗

镰鸣秋穫急，禾黍积如墉。富向邻翁说，穰因嘉岁逢。行园朝见汲，归舍午闻舂。予将还垄亩，先此问为农。
初祖洞赋得四物 其一 㘙树
作者：王慎中
朝代：明
体裁：七言绝句

百文岩前无限树，繁条布叶备书经。文字不立何所用，空留千载色青青。
初祖洞赋得四物 其三 洞泉
作者：王慎中
朝代：明
体裁：七言绝句

飞泉喷玉自潺潺，本因无意出人间。日夜流行寻大海，依然不离此深山。
初祖洞赋得四物 其二 石藤
作者：王慎中
朝代：明
体裁：七言绝句

藤树葱笼不记春，孤根盘攫干轮囷。当年面壁因投杖，化作龙形绕法身。
初祖洞赋得四物 其四 龛灯
作者：王慎中
朝代：明
体裁：七言绝句

荧荧不灭院前灯，万壑千岩一点明。为悯下方迷觉路，长悬光景照群生。
别业杂诗四首·其一
作者：王慎中
朝代：明
体裁：五言律诗

小筑无馀地，大观别有天。窗中含远岫，屋上响流泉。高咏时题叶，閒情偶弄弦。兴来何不可，宁复惹牵缠。
别业杂诗四首·其三
作者：王慎中
朝代：明
体裁：五言律诗

旭日照春山，山春物色妍。鸟声多在竹，花气欲成烟。薜长新脩路，池深旧引泉。佳时将静处，人意自悠然。
别业杂诗四首·其二
作者：王慎中
朝代：明
体裁：五言律诗

山人向客欢，此地日如年。不悟幽閒永，翻疑晷刻偏。萧条机事浅，澹泊谷神全。始信樵山顶，烂柯非妄传。
别业杂诗四首·其四
作者：王慎中
朝代：明
体裁：五言律诗

孰知遗世念，不在去人家。径任青苔占，阶从碧草赊。朝朝娱览咏，物物称幽遐。莫怪迷秦姓，春来桃已华。